hotchpotch/miracl-hf-unified huggingface dataset:
অঞ্জলী
অঞ্জলী (ইংরেজি: Anjali) (জন্ম: ১৬ জুন ১৯৮৭) একজন পুরস্কারজয়ী ভারতীয় অভিনেত্রী যিনি বহু তামিল এবং তেলুগু ছবিতে অভিনয় করেছেন। ২০০৬ সালে তিনি তেলুগু ছবি "ফটো" এর মাধ্যমে অভিনয় শুরু করেন। এরপর তিনি "কাত্রাধু থামিঝ" ছবিতে অভিনয় করেন এবং আএ ছবির জন্য ফিল্মফেয়ার পুরস্কার লাভ করেন। ২০১০ এবং ২০১১ সালে তিনি "আঙ্গাদা থেরু" এবং "এঙ্গায়াম ইপোথাম" ছবিতে অভিনয়ের জন্য ফিল্মফেয়ার অ্যাওয়ার্ডে সেরা চলচ্চিত্র তারকা নির্বাচিত হন। এভাবে ধীরে ধীরে তিনি তামিল এবং তেলুগু ভাষার অন্যতম জনপ্রিয় তারকায় পরিণত হোন।
অঞ্জলী অন্ধ্র প্রদেশের পূর্ব গোদাবরি জেলার রাজোলে জন্মগ্রহণ করেন। তার দুই ভাই ও একজন বোন রয়েছে। তিনি রাজোলে তার শিক্ষাজীবন শেষ করেন। এবং পরে চেন্নাই এ চলে যান। তামিলনাড়ু তে তিনি গণিতে স্নাতক পাশ করেন।
শিক্ষাজীবন শেষে তিনি সল্পদৈর্ঘ্যের চলচ্চিত্রে অভিনয় করেন যার ফলে পরে তিনি তেলুগু ছবিতে অভিনয়ের সুযোগ পান।
চন্দ্রমুখী বসু
চন্দ্রমুখী বসু (১৮৬০ - ১৯৪৪) একজন মহিলা বাঙালি শিক্ষাবিদ। পিতার নাম ভুবনমোহন বসু। তিনি দেরাদুন প্রবাসী বাঙালী খৃষ্টান পরিবারের কন্যা। রসরাজ অমৃতলাল বসুর সম্পর্কিত ভগিনী।
চন্দ্রমুখী বসু কলকাতা বিশ্ববিদ্যালয়ের প্রথম এম. এ পাশ মহিলা। দেরাদুন নেটিভ স্কুল থেকে প্রবেশিকা পরীক্ষার অনুমতি পান ১৮৭৬ এ। জুনিয়র পরীক্ষা বোর্ড তাকে প্রবেশিকা মানসম্পন্ন ধরলেও বঙ্গ মহিলা বিদ্যালয় স্বীকার করেনি। ১৮৮০ সালে ফ্রি চার্চ নরমাল স্কুল থেকে চন্দ্রমুখী দ্বিতীয় বিভাগে এবং বেথুন স্কুল থেকে কাদম্বিনী গঙ্গোপাধ্যায় তৃতীয় বিভাগে এফ.এ পাশ করেন। ১৮৮৪ সালে তিনি একা মহিলা ইংরেজি অনার্স সহ এম.এ পাশ করেছিলেন। বাংলার নারী শিক্ষার ইতিহাসে তার এই প্রচেষ্টা একটা মাইলফলক।
বেথুন কলেজে অধ্যাপনার কাজ শুরু করেন ১৮৮৬ খৃষ্টাব্দে। ১৮৮৮ তে বেথুনে স্কুল ও কলেজ বিভাগ আলাদা হলে তিনি তার অধ্যক্ষা হন। অসুস্থতাজনিত কারনে তিনি অবসর নেন ১৯০১ সালে। অবসর জীবন দেরাদুনে অতিবাহিত করেছিলেন।
চন্দ্রনন্দিনী
চন্দ্রনন্দিনী 'কাল্পনিক ড্রামা' জাতীয় নাটক যা প্রতি সোম - শুক্রবার রাত ৯ টায় (বাংলাদেশ সময় অনুযায়ী)সম্প্রচারিত হয়।
ক্যাসিয়াস চ্যাপিন কাটলার
ক্যাসিয়াস চ্যাপিন কাটলার একজন মার্কিন তড়িৎ প্রকৌশলী।
কাটলার ওরসেস্টার পলিটেকনিক ইন্সটিটিউট থেকে ১৯৩৭ সালে ব্যাচেলর অব সায়েন্স ডিগ্রি অর্জন করেন। তিনি ১৯৫২ সালে বেল ল্যাবসের ইলেক্ট্রনিক্স রিসার্চ ডিপার্টমেন্টের প্রধান নিযুক্ত হন। ১৯৫৯ সালে ইলেক্ট্রনিক্স অ্যান্ড রেডিও রিসার্চ ল্যাবরেটরীর সহকারী পরিচালক, ১৯৬৩ সালে ইলেক্ট্রনিক সিস্টেম রিসার্চের পরিচালক এবং ১৯৭৩ সালে ইলেক্ট্রনিক অ্যান্ড কম্পিউটার সিস্টেম রিসার্চের পরিচালক নিযুক্ত হন। তিনি ১৯৭৯ সালে স্ট্যানফোর্ড বিশ্ববিদ্যালয় এর ফলিত পদার্থবিজ্ঞানের অধ্যাপক হিসেবে যোগদান করেন। তাঁর ৮০টির অধিক প্যাটেন্ট রয়েছে।
বাড়ী থেকে পালিয়ে
বাড়ী থেকে পালিয়ে হল ১৯৫৮ সালে মুক্তিপ্রাপ্ত একটি ভারতীয় বাংলা চলচ্চিত্র। ছবিটি পরিচালনা করেছিলেন ঋত্বিক ঘটক। এই ছবিতে প্রধান ভূমিকায় অভিনয় করেন পরমভট্টারক লাহিড়ী, কালী বন্দ্যোপাধ্যায়, নৃপতি চট্টোপাধ্যায়, পদ্মা দেবী ও জ্ঞানেশ মুখোপাধ্যায়। ছবিটির কেন্দ্রীয় চরিত্র একটি দুষ্টু ছেলে। সে তার গ্রামের বাড়ি থেকে কলকাতায় পালিয়ে আসে।
কাঞ্চন নামে একটি আট বছরের ছেলে সারাক্ষণ তার গ্রামের বাড়িতে বদমায়েশি করে বেড়ায়। বাবা কাঞ্চনের মার উপর অত্যাচার চালান ও তাঁকে গৃহবন্দী করে রাখেন বলে সে তার বাবাকে এক নিষ্ঠুর দৈত্য মনে করে। তার স্বপ্নের মহানগরটি হল এল ডোরেডো (কলকাতা)। কিন্তু সেখানে পৌঁছে সে দেখতে পায় বাস্তব অনেক কঠিনতর এবং সেই নিষ্ঠুর বাস্তবতার যাঁরা শিকার হয়েছেন, তাঁদের সঙ্গে সাক্ষাৎ হওয়ার পর কলকাতা সম্পর্কে তার একটি অন্য ধারণা সৃষ্টি হয়। সে বেঁচে থাকার জন্য সংগ্রাম শুরু করে এবং বাস্তব জীবন সম্পর্কে কিছু অভিজ্ঞতা অর্জন করে। তার আলাপ হয় বহুরুপী হরিদাস যে বুলবুল ভাজা বেচে, ফুটপাতের জাদুকর, ছোট্ট মেয়ে মিনি ও তার পরিবারের সাথে, এছাড়া বাউল ভিখিরী ভবঘুরে চোর ব্যবসায়ী অসংখ্য পেশার মানুষের সঙ্গে পরিচিত হয়। কলকাতাকেকে চেনে এক আজব নগরী রূপে। আশা, আশা হারানোর বেদনা, দুখ সুখে মিলিয়ে সেখানকার মানুষ। শেষে সে তার গ্রামের বাড়িতে ফিরে যেতে চায়। সেই সময় সে এক পরিপক্ক মানুষে পরিণত হয়। সে বুঝতে পারে যে তার বাবা আদৌ দৈত্য নন। বরং তিনি দারিদ্রের শিকার এবং সেই দারিদ্রের সঙ্গেই সংগ্রামরত। তবু তিনি এক স্নেহময় পিতা।
নাসির উল মুলক মসজিদ
নাসির উল মুলক মসজিদ () ইরানের শিরাজে অবস্থিত একটি ঐতিহ্যবাহী মসজিদ। এটি গোলাপী মসজিদ নামেও পরিচিত। শাহ চেরাগ মসজিদটি এর থেকে খুব দূরে নয়। মসজিদটি গোয়াদ-এ-আরবান জেলায় অবস্থিত। ইরানি স্থাপত্যশৌলীতে নির্মিত এই মসজিদ ইরানের অন্যতম সুন্দর একটি মসজিদ। এখানে ইসলামের শিয়া রীতি পালন করা হয়।
মসজিদটি অনেক রঙ্গিন কাঁচ দিয়ে সাজানো হয়েছে। নকশার কারুকাজ অতুলনীয়। মসজিদের ভেতরের জলাশয় সকলের প্রশংসা অর্জন করেছে। অনেকে এই মসজিদকে গোলাপী মসজিদ বলে ডাকে। কারণ এতে অনেক গোলাপী রঙের টাইলস নকশা তৈরীতে ব্যবহৃত হয়েছে।
এই মসজিদ নির্মিত হয়েছে "কাজার  "যুগে। বর্তমানে নাসির উল মুলক এর "এনডাউমেন্ট ফাউন্ডেশন" এর মাধ্যমে মসজিদটির রক্ষণাবেক্ষণ করা হয়। ধারণা করা হয় যে ১৮৭৬ থেকে ১৮৮৮ সালের মধ্যে  মির্জা হাসান আলী (নাসির উল মুলক) এর আদেশে মসজিদটি নির্মাণ করা হয়। তিনি কাজার শাসকদের মধ্যে অন্যতম।  ইরানী স্থপতি মোহাম্মদ হাসান-ই-মেমার এবং মোহাম্মদ রেজা কাশি-সাজ-ই-শিরাজ এই মসজিদের নকশা তৈরী করেন।
এই মসজিদের পুন:প্রতিষ্ঠা, সুরক্ষা এবং রক্ষণাবেক্ষণ নাসির উল মুলক মসজিদের "এনডাউমেন্ট ফাউন্ডেশন " এর মাধ্যমে করা হয়। এই ধারা এখনো অব্যাহত আছে।
আছে।
আন-নবী মসজিদ, কাজভিন
আন-নবী মসজিদ ( এবং  –নামেও পরিচিত) কাজভিনের একটি বিখ্যাত মসজিদ। মসজিদের আয়তন প্রায় ১৪০০০ বর্গ মিটার। মসজিদে অনেক শিলালিপি আছে যা ফাতেহ আলী শাহ এর স্মৃতি নির্দেশ করে। ফাতেহ আলী শাহ কাজার রাজবংশের প্রতিষ্ঠাতা।  অন্য একটি সূত্র অবশ্য বলছে যে, এই মসজিদের অস্তিত্ব সাফাভীদের আমলেও ছিলো। তবে এখন সবাই বিশ্বাস করে এর  স্থপতি হলেন "ওস্তাদ মির্জা শিরাজী," যিনি ১৭৮৭ সালে এটি তৈরী করেন। এই মসজিদকে মসজিদ সুলতানি, মসজিদ শাহ, মসজিদ নাবী ইত্যাদি নামে পরিচিত।
আন নাবী মসজিদ ইরানের কাজভিন প্রদেশের কাজভিন শহরে অবস্থিত। মসজিদটি কাজভিনের পুরাতন বাজারের প্রাণকেন্দ্রে অবস্থিত।
মসজিদের বিশেষত্ব হলো এর দুই স্তরপূর্ণ গম্বুজ ব্যবস্থা, যার কৌণিক ব্যাস ১৫ মিটার। মাটি থেকে যা ২০.৮৩ মিটার উঁচুতে অবস্থিত, যখন বাইরের চূড়া ২৩.২৫ মিটার উঁচু।
ফরাসি গবেষক মাদাম জেন ডিয়েলাফই এর মতে, পূর্বে সেখানে একটি উঁচু মিনার ছিল এবং মসজিদের চত্বরে চারটি  ইভান (তিনদিকে প্রাচীরবেষ্টিত আয়তাকার স্থান) ছিলো, যা এর সৌন্দর্য্য বহুগুন বাড়িয়ে দিত।
মসজিদে অনেক লিপি পাওয়া গেছে। এইসব লিপি তখনকার মানুষের উন্নত শিল্প-জ্ঞান নির্দেশ করে।
কাট মুতিয়া মসজিদ
কাট মুতিয়া মসজিদ হল একটি মসজিদ যেটি ইন্দোনেশিয়ার জাকার্তায় অবস্থিত। কাট নায়ক মুতিয়া নামে একজন ইন্দোনেশিয়ান বিরাংগিনীর নামে মসজিদটির নামকরণ করা হয় যিনি ডাচ উপনিবেশের সময় ডাচদের বিরুদ্ধে সংগ্রামে অংশ নিয়েছিলেন। মসজিদে রূপান্তরিত হওয়ার আগে এটি সম্পূর্ণ ডাচদের সম্পত্তি ছিল।
মসজিদে রূপান্তরিত হওয়ার আগে এটি প্রকৌশলির অফিস হিসেবে ব্যবহৃত হতো। পরে এটি বিশুদ্ধ পানি বিভাগের অফিস হিসেবে ব্যবহৃত হয়।
মসজিদটি প্রকৌশলির অফিস হিসেবে নির্মিত হয়েছিল। মসজিদটির কেন্দ্রে একটি ভেন্টিলেশন টাওয়ার রয়েছে যাতে ভেতরের তাপমাত্রা সহনীয় পর্যায়ে থাকে।
যেহেতু, এটি প্রথমে মসজিদ হিসেবে নির্মিত হয়নি, তাই, মসজিদে হিসবে রূপান্তির হবার পর এটিতে নানা পরিবর্তন আনা হয়। মসজিদটির মধ্যখানের সিড়ি ভেঙ্গে ফেলা হয়েছে যাতে নামায পড়তে সুবিধা হয়।
বাদশাহ জামে মসজিদ
বায়তুল মোকাররম মসজিদ
ভিয়েনা ইসলামী কেন্দ্র
জাপান মসজিদ
বায়তুল আহাদ -জাপান মসজিদ (জাপানি:ベイトゥルアハドモスク - 日本のモスク) বা কেবল জাপান মসজিদ নাগোয়ার উপকণ্ঠে সুশিমায় অবস্থিত একটি আহমাদিয়া বিশ্বাসী মুসলিমদের মসজিদ। ২০১৫ সালের ২০শে নভেম্বর এটি চালু করা হয়। মসজিদের উদ্ভোধন করেন আহমাদিয়া মুসলিম সম্প্রদায়ের পঞ্চম খলিফা মির্জা মাসরুর আহমেদ। জাপানে আহমাদিয়া মুসলিম সম্প্রদায়ের সবচেয়ে বড় মসজিদ এটি। জাপানে বসবাসরত অধিকাংশ আহমাদিয়া মুসলিম জনগোষ্ঠী পাকিস্তান হতে আসা। তাদের খুব অল্পই জন্মসূত্রে জাপানি। এই মসজিদে একসাথে ৫০০ জন মানুষ একসাথে নামায আদায় করতে পারেন।
বায়তুল আহাদ-জাপান মসজিদে একই সাথে আধুনিক ও ইসলামী স্থাপত্য রীতির মিশ্রণ ঘটেছে। এর সুউচ্চ মিনার ও গম্বুজ ইসলামী ভাবধারা ধারণ করে, কিন্তু গঠনশৈলী ও কারুকলায় আধুনিক উপকরণ ব্যবহার করা হয়েছে। মসজিদটিতে মোট মিনার আছে চারটি, যা প্রধান প্রার্থনা কক্ষের চার কোনায় সীমান্ত প্রাচীরের সাথে অবস্থিত। মসজিদের একদম মাঝখানে ছাদের উপরে গম্বুজ বসানো হয়েছে। মসজিদের প্রবেশপথ কাবা গৃহের আদলে তৈরী। চারিদিকে প্রাচীরবেষ্টিত এই মসজিদটি সাদা ও ধূসর রঙ ও রঙের উপকরণ দ্বারা সজ্জিত করা।
জাপান মসজিদ ইসলামের আহমাদিয়া সম্প্রদায়ের রীতি অনুসরণ করে পরিচালিত হয়।
মসজিদটি সপ্তাহে প্রতিদিন খোলা থাকে। এখানে প্রতি দিন ৫ বার নামায পড়া হয়। শুক্রবার ও রমজান মাসে এখানে বিশেষ আয়োজন করা হয়ে থাকে।
কোটা ইস্কানদার মসজিদ
কোটা ইস্কানদার মসজিদ () মালয়েশিয়ার জোহরে অবস্থিত একটি মসজিদ। জোহর রাজ্যে এটি দ্বিতীয় রাজ্য মসজিদ। "সুলতান আবু বকর রাষ্ট্র মসজিদের" পরে এই মসজিদ নির্মাণ করা হয়। আধুনিক স্থাপত্যশৈলীতে এই মসজিদ নির্মাণ করা হয়েছে। ২০১৫ সালের ১৬ই জুন তারিখে মসজিদটি আনুষ্ঠানিকভাবে চালু করা হয়। এর নামকরণ করা হয় জোহরের সুলতান "মরহুম সুলতান ইস্কানদার ইবনি আল-মরহুম সুলতান ইসমাইল"  এর নামে। এখানে প্রায় ৬ হাজার মানুষ একত্রে নামায পড়তে পারেন।
মসজিদটি "UEM Builders Berhad"  এবং "Cahaya Jauhar Sdn Bhd"  দ্বারা নির্মিত হয়েছিল। ২০১২ সালে এর নির্মাণকাজ শুরু হয় এবং কাজ শেষ করে ২০১৫ সালের ১৬ জুন নামাযের জন্য উন্মুক্ত করে দেওয়া হয়। মসজিদের নকশায় আধুনিকতার সাথে ইসলাম ধর্মীয় কৃষ্টির মিলন ঘটেছে। আদর্শগতভাবে এখানে ইসলামের সুন্নী রীতির শাফেঈ মাযহাব পালন করা হয়।
এর স্থাপত্যশৈলী অত্যন্ত দৃষ্টিনন্দন। আধুনিক স্থাপত্যশৈলীর সাথে ইসলামী ভাবগাম্ভীর্যের মিশ্রণে এই মসজিদ নির্মাণ করা হয়েছে। এতে রয়েছে বেশ কিছু সুউচ্চ ৬টি মিনার, বৃক্ষদ্বারা শোভিত বাগান, গম্বুজ, ফোয়ারা ইত্যাদি। মসজিদের জলাশয়টি সূর্যালোক প্রতিফলক হিসেবে বানানো। এখানে অমুসলিমদের জন্য একটি অংশ রাখা হয়েছে। সেখানে তারা অবাধে যাতায়াত করতে পারে।
মসজিদটি সপ্তাহের প্রতিদিন খোলা থাকে। এখানে ৫ ওয়াক্ত নামায আদায় করা হয়। প্রতি শুক্রবার এখানে নামাযের জন্য বিশেষ ব্যবস্থা করা হয়।
আমেরিকার নারীদের মসজিদ
আমেরিকার নারীদের মসজিদ (ইংরেজি: Women's Mosque of America)  শুধুমাত্র নারীদের জন্য নির্মিত একটি বিশেষায়িত মসজিদ। মসজিদটি ক্যালিফোর্নিয়ার লস এঞ্জেলেস এর  পিকো-ইউনিয়ন জেলায় অবস্থিত।
মার্কিন যুক্তরাষ্ট্রতে প্রায় ২ হাজার মসজিদ রয়েছে, তবে নারীদের জন্য এটিই প্রথম মসজিদ। ২০১৫ সালে নারীদের মসজিদের নির্মাণকাজ শেষ হয়। সেই একই বছরের ৩০শে জানুয়ারী মুসলিম নারীদের ইবাদতের জন্য মসজিদটি খুলে দেওয়া হয়। এর উদ্বোধনী জুমার খুৎবা প্রদান করেন এডিনা লেকোভিক।
আমেরিকার নারীদের মসজিদ ভবনটি শত বছরের পুরনো। এটি ডাউনটাউনের নিকটেই অবস্থিত। এই ভবনে বিভিন্ন ধর্মের অনুসারীরা তাদের ধর্মীয় কাজ করে থাকে। বিশেষত কিছু ইহুদী ও খ্রিস্টান ধর্মীয় অনুসারীরা এখানে আসে।
এখানে প্রতিমাসে মহিলাদের জন্য মাত্র একদিন জুমার নামায পড়ার ব্যাবস্থা করা হয় এবং সারা মাস সহ-শিক্ষা কার্যক্রম চালানো হয়। এই মসজিদে প্রবেশের জন্য নারীদের মাথায় স্কার্ফ পরা বাধ্যতামূলক নয়। মসজিদ এর সহ-সভাপতি করা হয় অ্যাটর্নি সানা মুত্তালিব এবং চলচ্চিত্র নির্মাতা এম হাসনা মাযনাভিকে। মসজিদ পরিচালনা পর্ষদের সদস্য ৬ জন, তাদের মধ্যে আছেন লিকোভিক, চলচ্চিত্র নির্মাতা নিয়া মালিকা ডিক্সন, জাইবা ওমর, মাহিন ইব্রাহীম এবং লোগান সিলার।
হযরত মোহানি
মাওলানা হযরত মোহানি (১ জানুয়ারি ১৮৭৫ - ১৩ মে, ১৯৫১) ভারতের স্বাধীনতা আন্দোলনের একজন ভারতীয় এক্টিভিস্ট ও উর্দু ভাষার বিশিষ্ট কবি ছিলেন।
মাওলানার প্রকৃত নাম সৈয়দ ফজল-উল-হাসান ছিলো। হযরত তার কলম নাম যা তিনি উর্দু কবিতায় ব্যবহার করতেন। আর শব্দ মোহানি হচ্ছে যেখানে তিনি জন্মগ্রহণ করেন মোহনের স্থানীয় জায়গা বোঝাতে ব্যবহৃত হয়েছিল। ১৯২১ সালে মাওলানা "ইনকিলাব জিন্দাবাদ" শব্দটি স্লোগান হিসেবে সৃষ্টি করেন। তিনি ছিলেন ভারতের কমিউনিস্ট পার্টির চারজন প্রতিষ্ঠাতার একজন।
নেসলে বিয়ার ব্রান্ড
বিয্র ব্র্যান্ড () হতে একাটি ব্র্যান্ড এর গুঁড়ো দুধ এবং নির্বীজকরণ হয়দুধ যে মালিক এর Nestlé, এটা হয় ক্রয় উপর অনেক স্থানে উপর দক্ষিণ-পূর্ব এশিয়া৷
সিঙ্গাপুরে সমকামীদের অধিকার
সিঙ্গাপুরের সমাজ সমকামিতাকে তেমন একটা ঘৃণার চোখে দেখেনা; সিঙ্গাপুরের আইন সমকামিতাকে দণ্ডনীয় অপরাধ হিসেবে গণ্য করে যদিও সমকামিতার অজুহাতে কাউকে সাজা দেওয়া হয়না।
সিঙ্গাপুরের 'দণ্ডবিধি ৩৭৭এ' (Singapore Penal Code 377A) অনুযায়ী দুইজন পুরুষের মধ্যে দৈহিক মিলন নিষেধ।
সিঙ্গাপুরের প্রধানমন্ত্রী লী সিয়েন লুং ২০১৩ সালে বলেন যে, সিঙ্গাপুর মূলত একটি রক্ষণশীল সামাজিক দেশ...পরিবার হচ্ছে এদেশের সমাজের মূল ভিত্তি। এবং সিঙ্গাপুরে আমরা পরিবার বলতে বুঝি একটি নারী একটি পুরুষের সঙ্গে বিবাহবন্ধনে আবদ্ধ হবে।
সিঙ্গাপুরের সমাজের মানুষ সমকামকে ঋণাত্মক দৃষ্টিভঙ্গীতে না দেখলেও রাষ্ট্রীয়ভাবে সমকামিতা অবৈধ যদিও শুধু পুরুষদের মধ্যে।
থাইল্যান্ডে সমকামীদের অধিকার
সমকামিনী, সমকামী, উভকামী এবং হিজড়ারা থাইল্যান্ডে সামাজিক অনেক সমস্যার মুখোমুখি হন যদিও দেশটিতে সমকামিতা আইনগতভাবে বৈধ। সমকামিতার ক্ষেত্রে থাইল্যান্ডকে এশিয়া মহাদেশের অন্যতম সহনশীল দেশ হিসেবে বিবেচনা করা হয়। নারী সমকামিতা এবং পুরুষ সমকামিতা দুটোই থাইল্যান্ডে বৈধ কিন্তু সমলিঙ্গের যুগল এবং সমলিঙ্গের যুগলদের বাসা থাইল্যান্ডের সমাজের মানুষ ভালো চোখে দেখেনা। ২০১৩ সালে 'ব্যাংকক পোস্ট' পত্রিকায় বলা হয় যে,"...থাইল্যান্ড সমকামী যুগলদের জন্যে একটি ভালো পর্যটকবান্ধব জায়গা হলেও এ সম্পর্কে দেশটির আইন এবং সমাজের মানুষের মন-মানসিকতা অতটা উদার নয়"। 'আঞ্জারী' হচ্ছে থাইল্যান্ডে সমকামিতার পক্ষ নিয়ে কাজ করা একটি সংগঠন।
ব্যক্তিগত, প্রাপ্তবয়স্ক, সম্মতিপ্রাপ্ত এবং অবাণিজ্যিক পায়ুকাম ১৯৫৬ সালে সরকার কর্তৃক বৈধতা পায়। দৈহিক মিলনের সর্বনিম্ন বয়স ১৫ করা হয় ১৯৯৭ এ। ২০০২ সালে থাইল্যান্ডের স্বাস্থ্য মন্ত্রণালয় সমকামিতাকে 'মানসিক রোগ' হিসেবে আখ্যা দেওয়া বন্ধ করে। ১৯৯০ এর দশকে এ দেশের কিছু মানুষ সমকামিতাকে ভালো চোখে দেখা শুরু করে, বিশেষ করে একবিংশ শতাব্দীর শুরুর দিকে। ২০০৫ সালে থাই সামরিক বাহিনী সমকামী ব্যক্তিদের নেওয়া শুরু করে, এর আগে সমকামীদের সামরিক বাহিনীতে ঢুকতে দেওয়া হতনা, বলা হত যে সমকামীরা নাকি মানসিকরোগী, ১৯৫৪ সালের একটি আইনই ছিল এরকম। ২০০৭ সালে থাই সরকার ধর্ষণের নতুন সংজ্ঞা প্রদান করে যেখানে নারীর সঙ্গে পুরুষকেও অন্তর্ভুক্ত করা হয়। সরকার বৈবাহিক ধর্ষণও অবৈধ ঘোষণা করে, এবং আইনে বলা নারী ও পুরুষ উভয়ই ধর্ষিত হতে পারে। ২০০৯ এর মে মাসে থাই রেড ক্রস সমকামীদের ব্লাড ডোনেশনের অনুমতি দেয়, যদিও এর আগে এ নিয়ে ক্যামপেইন হয়েছিল। ২০১৫ এর সেপ্টেম্বরে 'লিঙ্গ সমতা আইন' করা হয় যেটার কাজ হচ্ছে সমকামীদের বিরুদ্ধে বৈষম্য সমাজ থেকে উঠিয়ে দেওয়া।
নেলসন এ্যালগ্রেন
নেলসন এ্যালগ্রেন (মার্চ ২৮, ১৯০৯ - মে ৯, ১৯৮১) একজন মার্কিন লেখক ছিলেন। সম্ভবত তিনি 'দ্য ম্যান উইথ দ্য গোল্ডেন আর্ম' (উপন্যাস, ১৯৪৯) বই এর জন্য বেশী পরিচিত যেটির জন্য তিনি 'জাতীয় গ্রন্থ পুরস্কার' জেতেন। ১৯৫৫ সালে একই নামে একটি চলচ্চিত্রও বের হয়।
১৯৫৩ সালে জন্ম নেওয়া আরেক মার্কিন লেখক 'হ্যারল্ড অগেনব্রাউম' যিনি নেলসনকে নিয়ে গবেষণা করেছেন বলেন যে, '১৯৪০ এর দশকের শেষের দিকে এবং ১৯৫০ দশকের শুরুর দিকে নেলসন যুক্তরাষ্ট্রের অন্যতম সেরা লেখক ছিলেন।' নেলসনের সঙ্গে ফরাসী লেখিকা সিমোন দ্য বোভোয়ার এর প্রেম এবং যৌন সম্পর্ক ছিল এবং সিমোনের "দ্য ম্যান্ডারিন্স" (১৯৫৪) উপন্যাসে নেলসনের চরিত্রের মতই এক ব্যক্তির উল্লেখ পাওয়া যায়, যে উপন্যাসটির ঘটনাস্থল ছিল প্যারিস এবং শিকাগো।
এ্যালগ্রেন জন্মেছিলেন মিশিগানের ডেট্রয়েটে গোল্ডি কালিশার এবং গার্সন আব্রাহাম দম্পতির সন্তান হিসেবে, তার জন্ম নাম ছিল নেলসন এ্যালগ্রেন আব্রাহাম। তিন বছর বয়সে নেলসন তার মাতা-পিতার সঙ্গে শিকাগোর ইলিনয়েসে আসেন, তারা ওখানে শ্রমিক শ্রেণী হিসেবে বাস করা শুরু করেন, তারা ছিলেন শিকাগোর 'সাউথ সাইড' এ। তার বাবা ছিলেন সুইডেনের এক ইহুদী ধর্ম গ্রহণকারীর সন্তান এবং মাতা ছিলেন জার্মান ইহুদী। এই মহিলার 'সাউথ সাইড' এ একটি চকলেটের দোকান ছিল।
যখন নেলসনের বয়স আট বছর তখন তার বাবা-মা শিকাগোর 'নর্থ সাইড' এ চলে আসেন এবং এখানে ৪৮৩৪ 'এন. টয় স্ট্রীট' এ থাকতেন যেটি ছিল 'আলবানি পার্ক' এর প্রতিবেশী এলাকা। নেলসনের পিতা গাড়ি মেকানিক হিসেবে কাজ করা শুরু করেন 'উত্তর কেডজী এভিনিউ' তে।
নেলসন তার রচনা "শিকাগোঃ নির্মানাধীন শহর" তে তার অতীতের জীবন মনে করে বলেন যে, "প্রতিবেশী শিশুরা তাকে উত্ত্যাক্ত করত"।
শিকাগোর পাবলিক স্কুলগুলোতে শিক্ষা লাভ করেন নেলসন, হিববার্ট হাই স্কুলে পড়ালেখা শেষ করে তিনি 'ইলিনয়েস বিশ্ববিদ্যালয়' এ ভর্তি হন , এখান থেকে তিনি সাংবাদিকতার ওপর ব্যাচেলর ডিগ্রী অর্জন করেন (১৯৩১ এ)। ইলিনয়েস বিশ্ববিদ্যালয়ে অধ্যায়নকালে তিনি 'দৈনিক ইলিনি' পত্রিকায় লেখতেন যেটি ছিল ঐ প্রতিষ্ঠানের শিক্ষার্থীদের জন্য একটি সংবাদমাধ্যম।
হারেম
হারেম ( "ḥarīm", "মহিলাদের জন্য নির্ধারিত পবিত্র স্থান যেখানে অন্য পুরুষদের প্রবেশ নিষেধ।"), আভিধানিক অর্থ ‘নিষিদ্ধ’। দক্ষিণ এশিয়ায় জেনানা নামে পরিচিত। মুসলিম পরিবারের বা গৃহের মহিলাদের বসবাসের জন্য নির্দিষ্ট স্থান যেখানে শুধুমাত্র মাহরামের প্রবেশাধিকার আছে। ভূমধ্যসাগরিয় এবং মধ্যপ্রাচ্যের সভ্যতায় পরিলক্ষিত হয়, বিশেষ করে সমাজের উচ্চবিত্ত এবং রাজপরিবারের মধ্যে অধিক দেখা যায়। একটি হারেমে একজন পুরুষের একজন বা একাধিক স্ত্রী, উপ-পত্নী, অপ্রাপ্ত বয়স্ক পুত্র, অবিবাহিত কন্যা, আত্মীয়া এবং দাসীরা বসবাস করত।
ভারতে মুঘল আমলে সম্রাটের হারেমের নিরাপত্তা ব্যবস্থা ছিল অত্যান্ত কঠিন। পূর্বে খোজা প্রহরীরা হারেমের ব্যবস্থাপনা ও নিরাপত্তায় নিয়োজিত থাকত। এসকল খোজাকে ’নাজির’ নামে অভিহিত করা হতো। প্রত্যহ মহিলা প্রহরীরা নাজিরের নিকট হারেমেরে ঘটনাবলি রিপোর্ট করত। হারেমে বহিরাগতের প্রবেশ ছিল অসম্ভব। হারেমের অভ্যন্তরে মহিলা প্রহরী সর্বদা এর নিরাপত্তা বিধান করত। মোঘলদের অনুকরনে বাংলার স্বাধীন নবাবরাও হারেম ব্যবস্থার প্রচলন করেছিলেন। এমনকি ইংরেজ আমলেও হারেম ব্যবস্থার প্রচলন ছিল। তখন হারেমে আর্মেনিয়ান ও পর্তুগিজ নারীদেরও দেখা যেত।
লরেন গটলিয়েব
লরেন গটলিয়েব (ইংরেজি:Lauren Gottlieb) একজন আমেরিকান অভিনেত্রী এবং নৃত্যশিল্পী যিনি অ্যারিজোনা থেকে এসেছেন। তিনি যুক্তরাষ্ট্রের নৃত্যপ্রতিযোগিতা "সো ইউ কেন থিঙ্ক ইউ ক্যান ডান্স" এ অংশগ্রহণ করেন। এরপর তিনি ভারতীয় নৃত্যপ্রতিযোগিতা ঝলক দিখলাজা তে আরেক নৃত্যশিল্পী পুনিত পাথক এর সাথে অংশগ্রহণ করেন আবং প্রথম রানারস আপ হন। ২০১৩ সালে তিনি ভারতীয় ছবি "'এবিসিডি ২:অ্যানিবডি কেন ডান্স"' এ অভিনয় করেন।
লরেন কোরিওগ্রাফার টাইচে ডিয়ারিও কে সো ইউ থিঙ্ক ইউ ক্যান ডান্স এর দ্বিতীয় পর্বে সহযোগিতা করেন এবং তৃতীয় পর্বে নিজে অংশ নেন। . ২০০৫ সালে তিনি ঐ নৃত্য প্রতিযোগিতার সেরা ৬ এ পৌছান কিন্তু প্রতিযোগিতাটি আর জিততে পারেন নি। এরপর তিনি পরের পর্বগুলোতে যথাক্রমে টাইচে ডিয়ারিও, তাবিথা এবং নেপোলিয়ান ডি'আমো, এবং মিয়া মাইকেল কে সহযোগিতা করেন।
পর্বগুলোতে কাজ করা ছাড়াও লরেন ঐ সময় বহু নামকরা শিল্পী যেমন রিয়ান্না, মারিয়া কোরি, ব্রিটনি স্পিয়ার্স, শাকিরা, সান কিংস্টোন, ক্যারি আন্ডারউড, উইলো স্মিথ, এবং এনরিক ইগ্লেসিয়াস এর সাথে কাজ করেন।এমনকি তিনি টম ক্রুজ, কেটি হোমস, এবং টবি ম্যাগয়ার এর সাথে কাজ করেন। টেলিভিশন সো গ্লী তে তিনি নর্তকী হিসেবেও কাজ করেন।
লরেন ভারতীয় টিভি সো ঝলক দিখালাজা এর বহু পর্বে উপস্তিত হয়েছেন এবং ষষ্ঠ পর্বে কোরিগ্রাফার. পুনিত পাথক এর সাথে অংশগ্রহণ করে রানার আপ হোন। এরপর তিনি পরের পর্বে উক্ত অনুষ্ঠানটির বিচারকের ভূমিকায় অবতীর্ণ হোন। তাছাড়া তিনি সপ্তম পর্বে সালমান ইউসুফ খান এর সঙ্গে "চ্যালেঞ্জ স্যাটার" এর রুপে অংশগ্রহণ করেন। In 2014, she participated in "Jhalak Dikhla Jaa" (Season 7) with Salman Yusuff Khan as a "Challenge Setter".
কবিতা (সাহিত্যপত্র)
কবিতা বিংশ শতাব্দীর প্রথমভাবে প্রকাশিত একটি কবিতা বিষয়ক সাহিত্যপত্রিকা। এর অধিকর্তা ছিলেন প্রখ্যাত আধুনিক কবি বুদ্ধদেব বসু। এটি ছিল একটি ত্রৈমাসিক পত্র।
কলকাতায় বসবাসকালে বুদ্ধদেব বসু কবি সতীর্থ কবি প্রেমেন্দ্র মিত্রের সহযোগিতায় ১৯৩৫ খ্রিস্টাব্দে ত্রৈমাসিক কবিতা (আশ্বিন ১৩৪৪) পত্রিকা সম্পাদনা করে প্রকাশ করেন। পঁচিশ বছরেরও অধিককাল তিনি পত্রিকাটির ১০৪টি সংখ্যা সম্পাদনা করে আধুনিক কাব্যআন্দোলনে নেতৃত্ব দেন। তৃতীয় বর্ষ ১ম সংখ্যা (আশ্বিন ১৩৪৪) থেকে বুদ্ধদেব ও সমর সেন এবং ষষ্ঠ বর্ষ তৃতীয় সংখ্যা (চৈত্র ১৩৪৭) থেকে বুদ্ধদেব বসু একাই এর সম্পাদক ছিলেন।
১৯৩০-এর দশকে কবি বুদ্ধদেব বসুরই অনুপ্রেরণায়, সদিচ্ছায় ও অনুশাসনে আধুনিক বাংলা কবিতা তার যথার্থ আধুনিক রূপ লাভ করে। এটি কবি বুদ্ধদেব বসুর জীবনের একটি উল্লেখযোগ্য কীর্তি। বাংলা ভাষা ও সাহিত্যের ক্রমবিকাশে "কবিতা" পত্রিকার ভূমিকা দূরসঞ্চারী। আধুনিক বাংলা কবিতার সমৃদ্ধি, প্রসার ও তা জনপ্রিয় করে তোলার ক্ষেত্রে এ সাহিত্যপত্রিকার অবদান তুলনারহিত। এ পত্রিকা যুক্তিনির্ভর উঁচু মানের সমালোচনার মাধ্যমে আধুনিক বাংলা কবিতাকে যথাযথ দিকনির্দেশনা দিয়ে অমর হয়ে আছে।
গার মসজিদ ও মিনার
গার মসজিদ ও মিনার ইরানের ইস্পাহান প্রদেশে অবস্থিত একটি ঐতিহাসিক স্থাপনা। মসজিদটি ইস্পাহানের "গার" (একে জার বা ঘার নামেও ডাকা হয়) নামক গ্রামে দ্বাদশ শতাব্দীতে তৈরী করা হয়। তবে মসজিদ এবং মিনারের স্থাপনকাল ভিন্ন। এর মিনার তৈরী করা হয়েছিলো সেলজুক রাজবংশের আমলে। কিন্তু মসজিদ তৈরী হয় ইলখানিদ আমলে। পেস্তার লেপন দিয়ে তৈরি মসজিদের মিহরাব ছাড়া এর বাকি অংশ প্রায় ধ্বংস হয়ে গেছে। এর তুলনায় মিনারটি অনেক ভালো অবস্থায় আছে। ১১২১ সালে "আবোলঘাসেম এবনে আহমেদ" মিনারটি স্থাপন করেন।
ইরানের অন্যতম মিনারের মধ্যে এটি একটি। মূল মসজিদের বাম পাশে ইস্পাহান থেকে জিয়ার যাওয়ার পথে রাস্তার উত্তর দিকে মিনারটি অবস্থিত। এটি কুফিক শিলালিপি দ্বারা আবৃত করা আছে। মিনারটি গোলকার পরিধি বিশিষ্ট হয়ে উপরে উঠে গেছে। মিনারের পাশে একটি ধ্বংসপ্রাপ্ত স্থাপনা আছে। সেলজুক স্থাপত্যরীতিতে পাথরের ব্যবহার অধিক লক্ষ্য করা যায়। গার মিনারের ডুবে যাওয়া পাথরের ভিত্তিটি ২ মিটার দূরত্বে অবস্থিত। ধীরগতিতে উঁচু হয়ে যাওয়া চূড়া ৪.৮ মিটার উচ্চ। এর সিঁড়ি স্বাভাবিক।
গার মসজিদটির স্থাপত্যশৈলী ও ঐতিহাসিক গুরুত্ব ধার্মিক ও ইতিহাসবিদ ছাড়াও সাধারণ মানুষের কাছেও অপরিসীম। এই মসজিদে কোন গম্বুজ নেই।
রহিম খান মসজিদ
রহিম খান মসজিদ () ইরানের ইস্পাহানে অবস্থিত একটি ঐতিহাসিক মসজিদ। উনিশ শতকে এর নির্মাণকাজ শেষ হয়। মসজিদটি একটি অসাধারণ সমন্বয় শৈলীর স্থাপত্য সজ্জা, যা ইস্পাহানের অন্যতম বিখ্যাত মসজিদ। ইরানের অধিকাংশ মসজিদের মত এখানেও ইসলাম ধর্মের শিয়া আদর্শ পালন করা হয়।
মোহাম্মাদ রহিম খানের নাম অনুসারে এই মসজিদের নাম রাখা হয়েছে রহিম খান মসজিদ। মোহাম্মাদ রহিম খান ছিলেন ইস্পাহানের তৎকালীন বিগলার বেইজি। তিনি উক্ত মসজিদ নির্মাণের কাজ শেষ করেন। তিনি মির সাইয়্যেদ হাসান মুজতাহিদের ভাই ছিলেন। মির সাইয়্যেদ হাসান মসজিদ নির্মানের কাজ শেষ করার আগেই মৃত্যুবরণ করেন। তার মৃত্যুর পর রহিম খান উক্ত কাজ শেষ করেন।
ইসফাহানের একটি আকর্ষণীয় এবং উত্তম ভবনগুলির মধ্যে একটি হলো রহিম খান মসজিদ। এই মসজিদের শাবিস্তান (মাটির নীচের অংশ যা গ্রীষ্মকালে ব্যবহার করা হয়) ইস্পাহানের সবচেয়ে বড় শাবিস্তান। পরবর্তী যুগে এর শাবিস্তান, ইভান, মিহরাব ইত্যাদি নতুন করে তৈরী করা হয়।  রহিম খান মসজিদে সুন্দর বেদিটি টাইলস ও শিলালিপি দিয়ে সজ্জিত। নীল কাদামাটি টালি কুরআনের বাণী সাদা পটভূমিতে লেখা। এই মসজিদের স্থাপত্যশৈলী ও কারুকাজ অনেকটা সাইয়্যেদ মসজিদের সাথে সাদৃশ্যপূর্ণ। ১২৯০ হিজরীতে এই মসজিদ নির্মাণকাজ শুরু হয় এবং ১৩০৪ হিজরীতে শেষ হয়।
ঐকতান-বাদকদল
ঐকতান-বাদকদল () পাশ্চাত্য শাস্ত্রীয় সঙ্গীত পরিবেশনের একটি সম্মিলিত বাদকদল যেখানে বিভিন্ন বাদ্যযন্ত্র যেমন ভায়োলিন, ভিয়োলা, সেল্লোসহ অনেক বাদ্যযন্ত্রের সম্বনয় হয়ে থাকে। কিছু আধুনিক সঙ্গীতরচনা পরিবেশন করার জন্য মাঝে মধ্যে অন্যান্য যন্ত্রপাতি যেমন পিয়ানো এবং সেলেস্তা পঞ্চম কীবোর্ড বিভাগে ব্যবহার করা হয়ে থাকে। সপ্তদশ শতকের প্রথমদিক থেকে ঐকতান-বাদকদলের জনপ্রিয়তা বৃদ্ধি পেতে থাকে।
ইংরেজি "অর্কেস্ট্রা" পরিভাষাটি গ্রিক শব্দ ὀρχήστρα থেকে এসেছে, প্রাচীন গ্রীক মঞ্চের সামনের সারি গ্রিক ঐকতান-গায়কদের জন্য সংরক্ষিত থাকত।
মার্লিন জুক
মার্লিন জুক (১৯৫৬ সালের ২০ মে জন্মগ্রহণ করেন) হচ্ছেন একজন আমেরিকান বিবর্তনীয় জীববিজ্ঞানী এবং বাস্তুসংস্থানবিদ। তিনি ইউনিভার্সিটি অব ক্যালিফোর্নিয়া রিভারসাইড (UCR) এর অধ্যাপিকা হিসেবে কর্মরত ছিলেন পরবর্তীতে তিনি ২০১২ সালে মিনেনটোসা বিশ্ববিদ্যালয়ে ট্রান্সফার হন। তার গবেষণার উল্লেখযোগ্য বিষয় লিঙ্গ নির্ধারণ এবং পরজীবি নিয়ে ছিল।
জুক জন্মগ্রহণ করেছেন পেনিসিলভেনিয়ার ফিলাডেলফিয়ায়। এবং তিনি লস এঞ্জেলসের কাছাকাছি থাকেন। তিনি কিশোর বয়সেই পতঙ্গের দিকে আকৃষ্ট হোন। ক্যালিফোর্নিয়া বিশ্ববিদ্যালয়ের সান্তা বারবারাতে, জুক ইংরেজি পড়তে শুরু করেন, কিন্তু পরে তিনি সিদ্ধান্ত নেন, তিনি জীববিজ্ঞান পড়বেন। ব্যাচেলর ডিগ্রি অর্জনের পর, তিনি তিনবছর ধরে শিক্ষকতা করেন এবং লেখালেখি করেন।
১৯৮২ সালে, তিনি এবং ডব্লিউ ডি হ্যামিল্টন যৌন নির্বাচন এর উপর "ভালো জিন" এর প্রভাব আছে, এই ধরনের তত্ত্ব প্রস্তাব করেন। ১৯৮৬ সালে জুক মিচিগান ইউনিভার্সিটিতে অধ্যয়ন শুরু করেন, এবং পিএইচডি ডিগ্রি অর্জন করেন। নিউ মেক্সিকোর ইউনিভার্সিটিতে পোস্টডক্টরাল রিসার্চ তিনি সম্পন্ন করেন. তিনি ১৯৮৯ সালে UCR ফ্যাকাল্টিতে যোগদান করেন। ২০১২ সালের এপ্রিলে, জুক এবং তার স্বামী জন রোটেনবেরী Minnesota College এর জীববিজ্ঞান বিভাগে স্থানান্তরিত হোন
বিটুএফএইচ পেপার
জুকের গবেষণার মুল আকর্ষণ ছিল পতঙ্গের জগৎ, সঙ্গী নির্বাচন এবং যৌন আচরণের(বিশেষ করে পরজীবির) বিবর্তন নিয়ে। জুকের লেখালেখি এবং বর্ক্তৃতায় বারবার উঠে আসে নারীবাদ এবং বিজ্ঞানে নারীর অবদানের কথা। জুক paleolithic diet এর একজন বড় সমালোচক।
তার প্রকাশনাগুলো নিম্নরুপ:
নিম্নমানের নকশাভিত্তিক যুক্তি
১৯৭৩-এ বাংলাদেশ
গণপ্রজাতন্ত্রী বাংলাদেশ এর ১৯৭৩ সালের প্রধান ঘটনা প্রবাহ
ফিন এয়ার
ফিন এয়ার হচ্ছে ফিনল্যান্ড এর জাতীয় এবং সর্ববৃহৎ বিমানসংস্থা। এর প্রধান কার্যালয় ভান্টা এবং এর বিমান চলাচলের প্রধান কেন্দ্রস্থল হচ্ছে হেলসিঙ্কি ভান্টা এয়ারপোর্ট। ফিন এয়ার এবং এর সাবসিডিয়ারিগুলো দেশটির অভ্যন্তরীন এবং আন্তর্জাতিক উভয় ধরণের ফ্লাইট নিয়ন্ত্রন করে থাকে। বিমান সংস্থাটির প্রধান শেয়ার হোল্ডার হচ্ছে ফিনল্যান্ড সরকার। ফিনল্যান্ড সরকার সংস্থাটির ৫৫.৮% শেয়ারের অংশীদার। ফিন এয়ার ওয়ানওয়ার্ল্ড এয়ারলাইন এলায়েন্স এর একজন সদস্য। ২০১৫ সালে এয়ারলাইনটি ইউরোপ এর ৬০ টি গন্তব্যস্থলে, এশিয়ার ১৩ টি গন্তব্যস্থলে এবং উত্তর আমেরিকার ৪ টি গন্তব্যস্থলে ১০ মিলিয়ন এর অধিক যাত্রী পরিবহন করে। ২০১৬ সালের জানুয়ারী মাস অনুসারে বিমান সংস্থাটির কর্মী সংখ্যা ছিল ৪,৮১৭ জন।
১৯২৩ সালে কনসাল ব্রুনো লিউকান্ডার এরো ও/ওয়াই নামে ফিন এয়ার প্রতিষ্ঠা করেন। কোম্পানীটির এওয়াই কোডটি এ হতেই এসেছে। এওয়াই এর পূর্ণ রূপ হচ্ছে এরো ইহটিয়ো। ফিনিশ ভাষায় ইহটিয়ো অর্থ হচ্ছে কোম্পানী। কনসাল ব্রুনো লিউকান্ডার পূর্বে ফিনল্যান্ডের এস্তোনীয় এয়ারলাইন এরোনট অপারেশনটি পরিচালনা করেন। ১৯২৩ সালের মাঝামাঝি সময়ে লিউকান্ডার জাংকারস কোম্পানীর সাথে নতুন এয়ারলাইনের ৫০% মালিকানার বদৌলতে এয়ারক্রাফট সরবরাহ ও টেকনিক্যাল সাপোর্ট পাওয়ার উপর ভিত্তি করে একটি চুক্তি করেন।
২০১৩ সালে ফিন এয়ার এর নতুন দপ্তর চালু করে, যার নাম ছিল হাউস অব ট্রাভেল এন্ড ট্রান্সপোর্ট(অথবা এইচওটিটি)। এর পূর্বের প্রধান কার্যালয় ছিল হেলসিঙ্কি এয়ারপোর্ট এর গ্রাউন্ড ফ্লোরে। নতুন প্রধান অফিসের নির্মাণ কাজ ২০১১ সালে শুরু হয় এবং ২০১৩ সালের জুন মাসে যথাসময়ে শেষ হয়। পূর্বের প্রধান কার্যালয়টি ১৯৯৪ সাল পর্যন্ত ব্যবহৃত হয় এবং পরবর্তীতে হেলসিঙ্কি সিটি সেন্টারে এর নতুন কার্যালয় প্রতিষ্ঠা করা হয়। 
নতুন কার্যালয়টি ৭০,০০০ বর্গ মিটার(৭,৫০,০০০ বর্গ ফুট) স্থান জুড়ে রয়েছে। এর মধ্যে ২২,৪০০ বর্গ মিটার(২,৪১,০০০ বর্গ ফুট) স্থান শুধুমাত্র অফিস কার্যক্রমের জন্য বরাদ্দ রয়েছে।
এয়ারলাইনটি এর প্রধান কেন্দ্রস্থল হেলসিঙ্কি হতে এশিয়া, ইউরোপ এবং উত্তর আমেরিকার ৩৭ টি দেশের ১১০টি গন্তব্যস্থলে এর বিমানসমূহ পরিচালনা করে থাকে। 
২০১৫ সালের ২৫ সেপ্টেম্বর ফিন এয়ার ঘোষণা করে যে ক্রমবর্ধমান চাহিদার প্রতি লক্ষ্য রেখে এয়ারলাইনটি আমেরিকার শিকাগোতে এর ফ্লাইট সংখ্যা বাড়াবে। ২০১৬ সালের গ্রীষ্মে ফিন এয়ার ইউরোপে নতুন ৪টি শিডিউলকৃত রুট চালু করে। ২০১৬ সালের শেষের দিকে এয়ারলাইন্সটি ২০১৭ সালের গ্রীষ্মে নতুন কিছু গন্তব্যস্থলে তাদের বিমান পরিচালনার পরিকল্পনার কথা ব্যক্ত করে।
নিন্মের এয়ারলাইন গুলোর সাথে ফিন এয়ার এয়ারলাইন্সের কোড শেয়ার চুক্তি বিদ্যমান রয়েছে।
২০১৫ সালের ২২ জুলাই অনুযায়ী ফিন এয়ার এর বিমানবহরে নিন্মের বিমানগুলো রয়েছে।
এয়ারবাস এ৩১৯-১০০, এয়ারবাস এ৩২০-২০০, এয়ারবাস এ৩২১-২০০, এয়ারবাস এ৩৩০-৩০০, এয়ারবাস এ৩৪০-৩০০, এয়ারবাস এ৩৫০-৯০০, এটিআর ৭২-৫০০, এমব্রায়ার ই-১৯০ ।
সাধারণভাবে বেশিরভাগ ইউরোপীয় ফ্লাইটগুলোতে সালাদ এবং স্যান্ডউইচ ই্ত্যাদি খাবার এবং অ্যালকোহলমুক্ত পানীয় পরিবেশিত হয়ে থাকে। তবে যাত্রীরা অ্যালকোহলযুক্ত পানীয় এবং অন্যান্য খাবারের আইটেম ক্রয় করে আহার করতে পারেন। দেশের অভ্যন্তরীণ ফ্লাইট এবং ইউরোপের সংক্ষিপ্ত ফ্লাইটগুলোতে স্ন্যাকস কিনতে পারা যায় এবং অ্যালকোহলমুক্ত পানীয় পরিবেশনের ব্যবস্থা রয়েছে। বিজনেস ক্লাস যাত্রীদের জন্য সুস্বাদু খাবার এবং পানীয় পরিবেশনের ব্যবস্থা রয়েছে।
সাতক্ষীরা সরকারি মহিলা কলেজ
সাতক্ষীরা সরকারি মহিলা কলেজ সীমান্ত জেলা সাতক্ষীরা এর একমাত্র নারী উচ্চ শিক্ষায়তন এবং একই সাথে দেশের দক্ষিণ অঞ্চলের নারী সমাজের উচ্চ শিক্ষা লাভের সর্বোচ্চ শিক্ষা প্রতিষ্ঠান। এটি দক্ষিণবঙ্গ তথা সমগ্র বাংলাদেশে নারী শিক্ষা প্রসারে অগ্রণী এবং গৌরবোজ্জ্বল ভূমিকা পালন করে আসছে।
উচ্চকাঙ্খী সাতক্ষীরা বাসীর অক্লান্ত পরিশ্রমে গড়া এই প্রতিষ্ঠানের যাত্র শুরু ২০ সেপ্টেম্বর, ১৯৭৪। ১৯৮৪ সালে জাতীয়কৃত লাভ করে এ কলেজ। নারী শিক্ষায়, মেধা মননের পরিচর্যায় দক্ষ কারিগর। মেধাক্রম, কর্মক্ষেত্র সবখানেই এ কলেজের মেয়েরা রাখছে কৃতিত্বের স্বাক্ষর।চোখ জুড়ানো সবুজে ঘেরা কলেজের ছোট ক্যাম্পাস।
কলেজটি চারিদিকে পাকা প্রাচীর দিয়ে ঘেরা এবং শিক্ষা প্রকৌশল অধিদপ্তরের ব্যবস্থাপনায় নবনির্মিত প্রশাসনিক ভবনসহ কলেজটির ৪ টি ভবন আছে। পাঁচ তলা বিশিষ্ট প্রশাসনিক ভবনের নির্মানাধীন (দ্বিতীয় তলা পর্যন্ত কাজ সম্পূর্ণ হয়েছে এবং তৃতীয় তলা সম্পূর্ণ করার কাজ চলছে)। কলেজে একটি একাডেমিক ভবন, একটি বিজ্ঞান ভবন ও একটি অনার্স ভবন রয়েছে। কলেজ ক্যাম্পাস থেকে প্রায় ২০০ গজ দূরে একটি ৪ তলা ছাত্রী নিবাস রয়েছে।
প্রশাসনিক ভবনের নিচ তলায় অধ্যক্ষ মহোদয় ও উপাধ্যক্ষ মহোদয়ের কক্ষ সহ অফিস, ক্যাশ বিভাগ, ষ্টোর এবং পরীক্ষা নিয়ন্ত্রন কক্ষ অবস্থিত। এবং দ্বিতীয় তলায় শিক্ষক পরিষদ, রোভার ডেন ও লাইব্রেরী অবস্থিত।
০৯ কক্ষ বিশিষ্ট একটি একাডেমিক ভবন আছে। একাডেমিক ভবনের দ্বিতীয় তলায় ভুগোল বিভাগ ও একটি কম্পিউটার ল্যাব এবং তৃতীয় তলায় গণিত বিভাগের ল্যাব অবস্থিত।
০৮ কক্ষ বিশিষ্ট তৃতল ভবটি বিজ্ঞান ভবন। সেখানে বিজ্ঞান বিভাগের চারটি ল্যাব অবস্থিত। ভবনটির ৩য় তলায় রয়েছে ১টি প্রশস্ত হল রুম।
০৮ কক্ষ বিশিষ্ট এই দ্বিতল ভবন অনার্স ভবন হিসেবে ব্যবহৃত হচ্ছে। অনার্স ভবনের নিচ তলায় বাংলা ও ইসলামের ইতিহাস ও সংস্কৃতি বিভাগ এবং দ্বিতীয় তলায় রাষ্ট্রবিজ্ঞান ও দর্শন বিভাগ অবস্থিত।
১০০ (একশত) শয্যা বিশিষ্ট ০৪ (চার) তলা একটি ছাত্রী নিবাস আছে। সেখানে প্রায় ১৫০ জন ছাত্রী অবস্থান করে। উক্ত ছাত্রী নিবাসে যে সংখ্যক ছাত্রী আছে তাদের বেড সংকুলান না হওয়ায় আরও একটি ১০০ (একশত) শয্যা বিশিষ্ট ছাত্রী নিবাস স্থাপনের জন্য উর্ধ্বতন কর্তৃপক্ষের নিকট আবেদন জানানো হয়েছে।
সাতক্ষীরা সরকারি মহিলা কলেজে রাজনৈতিক কর্মকাণ্ডের সূচনা হিসাবে প্রথমবারের মতো ২০১৭ সালে ছাত্র রাজনীতির অনুমোদন দেওয়া হয়। ২৭ ফেব্রুয়ারী ২০১৭, পরবর্তী ১ বছরের জন্য সাতক্ষীরা সরকারি মহিলা কলেজে ছাত্রলীগের একটি কমিটির অনুমোদন দেওয়া হয়েছে যেখানে প্রতিষ্ঠাতা সভাপতি নাহিদ সুলতানা, সহ-সভাপতি সাদিয়া সুলতানা দিশা নির্বাচিত হয়।
সুশৃংঙ্খল এই মহাবিদ্যালয় নারী শিক্ষার এক অনন্য প্রতিষ্ঠান। ২০১২ সালে যশোর শিক্ষা বোর্ডের উচ্চ মাধ্যমিক পরীক্ষার ফলাফলে প্রতিষ্ঠানটির পাশের হার ৮৯.৩৬। জাতীয় বিশ্ববিদ্যালয়ের ফলাফলেও অনুরূপ সাফল্যের পরিচয় দিচ্ছে। সংগীত, আবৃত্তি ও খেলাধুলায় জাতীয় ও আন্তর্জাতিক পর্যায়ে এই কলেজের ছাত্রীরা অংশগ্রহণ করে সুনাম অর্জন করেছে।
জোংড়া ইউনিয়ন
জোংড়া ইউনিয়ন বাংলাদেশের লালমনিরহাট জেলার পাটগ্রাম উপজেলার অন্তর্গত একটি ইউনিয়ন। ইউনিয়নটি একটি সীমান্তবর্তী ছিটমহল বিশিষ্ট এলাকা। এ ইউনিয়নের ধবলগুড়ি সম্পূর্ণ ভারতের ভিতরে অবস্থিত।
জোংড়া ইউনিয়ন লালমনিরহাট জেলার উত্তরের উপজেলা পাটগ্রামের একটি সীমান্তবর্তী ইউনিয়ন। এ ইউনিয়নের উত্তরে একই উপজেলার জগতবেড় ইউনিয়ন, পূর্বে ভারতের শিলিগুড়ি জেলা, দক্ষিণে বাউরা ইউনিয়ন এবং পশ্চিমে কুচলিবাড়ী ইউনিয়ন অবস্থিত।
জোংড়া ইউপি ৭টি মৌজা নিয়ে গঠিত, মৌজাসমূহ ৯টি প্রশাসনিক ওয়ার্ডে বিভক্ত।এ ইউনিয়নের বর্তমান চেয়ারম্যান হলেন মোঃ আশরাফ আলী।
জোংড়া ইউনিয়নের মোট জনসংখ্যাঃ ২৬,২৮৩ জন যারা ৫৭৭৬টি পরিবারে বসবাস করে, যার মধ্যে নারী ১২৯৯৮ জন এবং পুরুষ ১৩২৮৫ জন।
প্রাথমিক বিদ্যালয় -
*সোহেল বাগ সরকারী প্রাথমিক বিদ্যালয়
* ২ নং জোংড়া সরকারী প্রাথমিক বিদ্যালয়
*১ নং জোংড়া সরকারী প্রাথমিক বিদ্যালয়
*১ নং শিবরাম সরকারী প্রাথমিক বিদ্যালয়
*নাজির গোমানী সরকারী প্রাথমিক বিদ্যালয়
*ধবলগুড়ি সরকারী প্রাথমিক বিদ্যালয়
*চতুরবাড়ি সরকারী প্রাথমিক বিদ্যালয়
*মমিনপুর সরকারী প্রাথমিক বিদ্যালয়।
মাধ্যমিক বিদ্যালয় :
*জোংড়া ন্যাশনাল উচ্চ বিদ্যালয়
*ধবল গুড়ি উচ্চ বিদ্যালয়
*জোংড়া নিম্ন মাধ্যমিক বালিকা বিদ্যালয়
*মমিমপুর উচ্চ বিদ্যালয়
*বাশঁ কাটা মাধ্যমিক বিদ্যালয়
*আলাউদ্দিন নগর মাদ্রাসা।
কলেজ :
নর্থবেঙ্গল টেকনিক্যাল এন্ড বিএম কলেজ।
জোংড়া ইউনিয়নের সাথে উপজেলা পাটগ্রাম যাতায়াতের জন্য পাকা সড়ক রয়েছে এবং জেলা বিভাগ ও রাজধানী যাতায়াতের জন্য বিভিন্ন যানবাহন রয়েছে যা বাস স্টপিজ ও অন্যান্য মাধ্যমের সাথে সংযুক্ত করেছে। এছাড়া রেল ভ্রমণের জন্য এই এই ইউনিয়নে একটি রেল স্টেশন রয়েছে যার নাম আলাউদ্দিন নগর। তবে সকল ট্রেন এই স্টেশনে থামে না। লোকাল ট্রেন ব্যতিত অন্যান্য ট্রেন ভ্রমণের জন্য আলাউদ্দিন নগর থেকে অটো, টেম্পু বাসে করে সকল ট্রেন থামে এমন রেল স্টেশনে যাওয়ার ব্যবস্থা রয়েছে।
অ্যালার্জি
অ্যালার্জি () বলতে পরিবেশে অবস্থিত কতগুলি বস্তুর উপস্থিতিতে কিছু কিছু ব্যক্তির দেহের প্রতিরক্ষাতন্ত্রের অতিসংবেদনশীলতার কারণে সৃষ্ট কতগুলি বিরূপ প্রতিক্রিয়াকে বুঝায়। এই বস্তুগুলি অধিকাংশ ব্যক্তির ক্ষেত্রে সাধারণত কোনো সমস্যা তৈরি করে না। এই বিরূপ প্রতিক্রিয়াগুলিকে একত্রে "অ্যালার্জি-জনিত ব্যাধি" বলে। অ্যালার্জির উদাহরণ হিসেবে হে জ্বর, খাদ্যে অ্যালার্জি, অ্যালার্জিজনিত ত্বকপ্রদাহ (এটপিক ডার্মাটাইটিস), অ্যালার্জিজনিত হাঁপানি ও বিষম অ্যালার্জি (অ্যানাফাইল্যাক্সিস) উল্লেখযোগ্য। লক্ষণগুলো হলো চোখ লাল হয়ে যাওয়া, চুলকানিযুক্ত ফুসকুড়ি, রাইনোরিয়া বা নাক দিয়ে অনবরত পানি পড়া, শ্বাসকষ্ট অথবা ফুলে যাওয়া। খাবার সহ্য না হওয়া ও খাদ্য বিষক্রিয়া দুটি আলাদা বিষয়।
খুব সাধারণ অতিসংবেদনশীলকারক বা অ্যালার্জি সৃষ্টিকারক বস্তু হলো পরাগ বা পুষ্পরেণু ও কিছু খাবার। ধাতবসহ অন্যান্য বস্তুও সমস্যা তৈরি করতে পারে। খাবার, কীটপতঙ্গের হুল ও ঔষধ তীব্র প্রতিক্রিয়া সৃষ্টির জন্য দায়ী। জিনগত ও পরিবেশগত কারণে এসকল বিক্রিয়া হয়ে থাকে। শরীরের অনাক্রম্যতন্ত্রের একটি অ্যান্টিবডি উপাদান ইমিউনোগ্লোবিউলিন-ই (IgE) এক্ষেত্রে মধ্যস্থতাকারীর ভূমিকা পালন করে। এর এক অংশ অতিসংবেদনশীলকারক বস্তুর সাথে এবং অপর অংশ মাস্ট কোষ বা বেসোফিলের রিসেপ্টরের সাথে বন্ধন তৈরি করে, যার ফলে উক্ত কোষসমূহ থেকে প্রদাহ সৃষ্টিকারী কতকগুলো রাসায়নিক পদার্থ বের হয় যেমন হিস্টামিন। 
রোগনির্ণয় মূলত রোগের ইতিহাসের উপর নির্ভরশীল। মাঝে মাঝে চর্ম ও রক্তের কিছু পরীক্ষাও করা হয়। কোনো ব্যক্তির কোনো নির্দিষ্ট বস্তুর প্রতি সংবেদনশীলতা টেস্টের ফলাফল পজিটিভ হলেও ঐ ব্যক্তির যে উক্ত বস্তুর প্রতি তাৎপর্যপূর্ণ অতিসংবেদনশীলতা রয়েছে তা পুরোপুরি নিশ্চিত হওয়া যায় না।
অল্পবয়স থেকেই সম্ভাব্য অতিসংবেদনশীকারক বস্তুর সংস্পর্শে থাকাকে উপকারী মনে করা হয়।
অতিসংবেদনশীলতার চিকিৎসার মূল দিক হলো যে বস্তুটি অতিসংবেদনশীলতার জন্য দায়ী তা থেকে দূরে থাকা। কর্টিকোস্টেরয়েড ও অ্যান্টিহিস্টামিন ওষুধসমূহ অতিসংবেদনশীলতা থেকে আরোগ্য লাভের জন্য ব্যবহার করা হয়। 
খুব তীব্র প্রতিক্রিয়ার ক্ষেত্রে অ্যাড্রেনালিন ইনজেকশন ব্যবহার করা হয়। এছাড়া কোনো কোনো ক্ষেত্রে অতিসংবেদনশীলতার চিকিৎসায় অ্যালার্জেন ইমিউনোথেরাপি ব্যবহার করা হয়।খাদ্যে অতিসংবেদনশীলতার ক্ষেত্রে ইমিউনোথেরাপির কার্যকারিতা নিশ্চিত হওয়া যায়নি।
অনেক ব্যক্তিই অতিসংবেদনশীলতার সমস্যায় ভুগে থাকেন। 
উন্নত বিশ্বে প্রায় ২০% ব্যক্তি অতিসংবেদনশীলতাজনিত রাইনাইটিস বা সর্দিতে ভুগছেন। প্রায় ৬% ব্যক্তির অন্তত একটি খাদ্যে অতিসংবেদনশীলতা রয়েছে। ২০% ক্ষেত্রে অ্যাটপিক ডার্মাটাইটিস হয়। দেশভেদে প্রায় ১-১৮% ব্যক্তি অ্যাজমা বা হাঁপানিতে আক্রান্ত। ০.০৫-২% ক্ষেত্রে অ্যানাফাইল্যাক্সিস হয়। অতিসংবেদনশীলতা রোগীর সংখ্যা দিনদিন বাড়ছে। ১৯০৬ সালে "allergy" শব্দটি সর্বপ্রথম ব্যবহার করেন Clemens von Pirquet।
অ্যানিমাকর্ড অ্যানিমেশন স্টুডিও
অ্যানিমাকর্ড অ্যানিমেশন স্টুডিও () মস্কো-ভিত্তিক রুশ স্টুডিও যারা অ্যানিমেটেড চলচ্চিত্র নির্মাণ করে। প্রতিষ্ঠানটি মাশা এবং বিয়ার কার্টুনটির মাধ্যমে বিশ্বের কাছে পরিচিত। ২০১৫ সালে কিডসস্ক্রিন ম্যাগাজিন অ্যানিমার্কড অ্যানিমেশন স্টুডিওকে বিশ্ব সেরা ৫০ অ্যানিমেশন কোম্পানির একটি হিসেবে উল্লেখ করেছে।
ওলগা কোসাকিওইজ
ওলগা কোসাকিওইজ (১৯১৫ - ১৯৮৩) ছিলেন ফরাসী দার্শনিক সিমোন দ্য বোভোয়ার এর ছাত্রী যিনি ১৯৩৫ সালে ১৯ বছর বয়সে সিমোন ও তার সঙ্গী জঁ-পল সার্ত্র্‌ এর বাসায় যেয়ে ওঠেন এবং বসবাস করা শুরু করেন। তিনি এবং তার বোন ওয়ান্ডা কোসাকিওইজ এই দুইজনের চরিত্রের সংমিশ্রণ তৈরী করে সিমোন তার প্রথম উপন্যাস "ল' এঁভিতে" ("শী কেইম টু স্টেই", ১৯৪৩) বানান, উপন্যাসটি সিমোন ওলগাকেই উৎসর্গ করে লেখেন।
ইউক্রেনে জন্ম নেওয়া ওলগা পরে বলেছিলেন যে সার্ত্র এবং সিমোনের সঙ্গে বসবাস করতে গিয়ে তাদের অনেক সমস্যা হয়েছিল।
ওয়ান্ডা কোসাকিওইজ
ওয়ান্ডা কোসাকিওইজ (১৯১৭ - ১৯৮৯) ১৯৪০ এর দশকের ফরাসী মঞ্চনাটক অভিনেত্রী যিনি দার্শনিক জঁ-পল সার্ত্র্‌ এর প্রেমিকা ছিলেন এবং ওলগা কোসাকিওইজ এর বোন ছিলেন। সার্ত্রে লেখেন যে ওয়ান্ডা'র সঙ্গে সম্পর্ক রাখার কারণে তার আলবেয়ার কামুর সঙ্গে বন্ধুত্বের সম্পর্ক একটু খারাপ হয়ে যায়।
বন্ধু কাজল ভ্রমরা
বন্ধু কাজল ভ্রমরা জসীম উদ্ দীন রচিত এবং সুরারোপিত একটি জনপ্রিয় লোকসঙ্গীত। ১৯৭৮ সালে মুক্তিপ্রাপ্ত একটি বাংলা চলচ্চিত্রে গানটি ব্যবহার একটি করা হয়।
ও কী ও বন্ধু কাজল ভ্রমরারে
কোন দিন আসিবেন বন্ধু কয়া যাও কয়া যাও রে।।
যদি বন্ধু যাবার চাও
ঘাড়ের গামছা থুইয়া যাও রে
বন্ধু কাজল ভ্রমরারে
কোন দিন আসিবেন বন্ধু কয়া যাও কয়া যাও রে
বটবৃক্ষের ছায়া যেমন রে
মোর বন্ধুর মায়া তেমন রে।
বন্ধুরে, বন্ধুরে, বন্ধুরে।
বন্ধু কাজল ভ্রমরারে
কোন দিন আসিবেন বন্ধু কয়া যাও কয়া যাও রে
ওয়ালিস ম্যাথিয়াস
ওয়ালিস ম্যাথিয়াস (জন্ম: ৪ ফেব্রুয়ারি, ১৯৩৫ - মৃত্যু: ১ সেপ্টেম্বর, ১৯৯৪) ব্রিটিশ ভারতের নিয়ন্ত্রণাধীন করাচীতে জন্মগ্রহণকারী প্রথিতযশা পাকিস্তানী ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬২ সময়কালে জাতীয় দলের পক্ষে ২১ টেস্টে অংশ নিয়েছেন তিনি। দলে তিনি মূলতঃ মাঝারীসারির চমকপ্রদ ব্যাটসম্যান ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শীতা দেখিয়েছেন।
করাচী জিমখানা ক্লাবের কাছাকাছি বসবাসকারী এক মুটের সন্তান তিনি। ক্যাথলিক ধর্মাবলম্বী ম্যাথিয়াস প্রথম অ-মুসলিম হিসেবে পাকিস্তান দলের পক্ষে খেলার সুযোগ লাভ করেন। স্বভাবজাত স্লিপ ফিল্ডার হিসেবে অত্যন্ত নিপুণতার সাথে কঠিন ক্যাচগুলোকে সাধারণমানের ক্যাচে পরিণত করতেন। ঐ সময়ে দলের টেস্ট উইকেট-রক্ষক ইমতিয়াজ আহমেদের মতে, ‘তিনি পাকিস্তানের সেরা স্লিপ ফিল্ডার ছিলেন। তিনি খেলোয়াড়দের উপর নিয়ন্ত্রণ রেখে চলতেন ও দৌঁড়ুতে চাইতেন না।’
নভেম্বর, ১৯৫৫ সালে ঢাকা স্টেডিয়ামের অনুষ্ঠিত সফরকারী নিউজিল্যান্ডের বিপক্ষে ২০ বছর বয়সী হানিফ মোহাম্মদ তাঁর দ্বিতীয় টেস্ট শতক তুলেন। পাকিস্তানের ১৯৫/৬ ডিক্লেয়ারের ঐ ইনিংসে তাঁর সংগ্রহ ছিল ১০৩। পরবর্তী সর্বোচ্চ ছিল ম্যাথিয়াসের অপরাজিত ৪১ রান।
সমগ্র টেস্ট জীবনে তিনি তিনটি অর্ধ-শতকের সন্ধান পান এবং সবগুলোই সফরকারী ওয়েস্ট ইন্ডিজের বিপক্ষে। ১৯৫৮-৫৯ মৌসুমে ঢাকায় অনুষ্ঠিত দ্বিতীয় টেস্টে ওয়েস্ট ইন্ডিজের বিপক্ষে উভয় ইনিংসে ৬৪ ও ৪৫ তুলে দলের সর্বোচ্চ রান সংগ্রাহক হন। নিম্নমূখী রান সংগ্রহের ঐ খেলায় পাকিস্তান ৪১ রানের ব্যবধানে জয় পেয়েছিল।
পাকিস্তানের ঘরোয়া ক্রিকেটে স্বতঃস্ফূর্তভাবে রান সংগ্রাহক ছিলেন। ১৯৬২ সালে ইংল্যান্ড সফর থেকে ফিরে এসে পরবর্তী চার বছরে ১৩ খেলায় ১১৩.০৮ গড়ে ১৩৫৭ রান তুলেছিলেন। করাচী ব্লুজের সদস্য থাকাবস্থায় ১৯৬৫-৬৬ মৌসুমে রেলওয়েজ গ্রীনসের বিপক্ষে নিজস্ব সেরা অপরাজিত ২৭৮ রান সংগ্রহ করেন। এরপর নবপ্রতিষ্ঠিত ন্যাশনাল ব্যাংক ক্রিকেট দলে যোগ দেন ও দলের নেতৃত্ব দেন। এ দলে তিনি ১৯৭৬-৭৭ মৌসুম পর্যন্ত খেলেন। পরবর্তীতে দলের কোচ হিসেবে দায়িত্ব পান।
১৯৫৮-৫৯ মৌসুমে করাচীতে করাচীর সদস্যরূপে বাহাওয়ালপুরের বিপক্ষে দলের পক্ষে সর্বোচ্চ ১০৩ রান তুলেন। হানিফ মোহাম্মদের সর্বোচ্চ ৪৯৯ রানের বিপরীতে তাঁর এ সংগ্রহের ব্যবধান ছিল ৩৯৬ রান যা যে-কোন প্রথম-শ্রেণীর ক্রিকেটে সর্বোচ্চ।
১৪৬টি প্রথম-শ্রেণীর ক্রিকেট খেলায় ৪৪.৪৯ গড়ে ৭,৫২০ রান তোলেন। তন্মধ্যে সেঞ্চুরি করেছেন ১৬টি। এছাড়াও ২২ টেস্টে অংশ নিয়ে ১৩০ ক্যাচ হাতের কব্জায় নেন।
জনপ্রিয় অধিনায়ক হিসেবে প্রতিপক্ষের কাছ থেকে সম্মানীয় পাত্রে পরিণত হন। ১৯৯৪ সালে ৫৯ বছর বয়সে মস্তিষ্কের রক্তক্ষরণে তাঁর দেহাবসান ঘটে।
গুরুদাস তালুকদার
গুরুদাস তালুকদার (১৮৯৬—২২ ফেব্রুয়ারি ১৯৮০) একজন স্বাধীনতা সংগ্রামী ও কৃষক নেতা। তাঁর জন্ম হয় বাংলাদেশের রংপুরের পীরগাছাতে।
গুরুদাস তালুকদার সম্পন্ন পরিবারের সন্তান ছিলেন। রংপুর থেকে ম্যাট্রিক পাশ করে কলকাতা মেডিক্যাল কলেজে ভর্তি হন। পড়া সম্পন্ন না করে অসহযোগ আন্দোলনে যোগ দেওয়ায় তার পিতা তাকে সম্পত্তি হতে বঞ্চিত করেন।
১৯২১ সালে দিনাজপুর এলাকায় সক্রিয় কংগ্রেস কর্মী হিসেবে কাজ করতে থাকেন। ১৯২২ থেকে আত্মগোপন অবস্থায় ছিলেন। তার জীবনের মোট ৩৭ বছর কাটে আত্মগোপন অবস্থায় বা জেলবন্দী হয়ে। ত্রিশের দশকের শেষে কমিউনিস্ট মতাদর্শে আগ্রহী হয়ে ভারতের কমিউনিস্ট পার্টিতে যোগ দেন।
১৯৪৬-৪৭ সালে রংপুর, দিনাজপুর, রাজসাহী, ঠাকুরগাঁও এলাকায় তেভাগা আন্দোলন তীব্র হলে গুরুদাস তালুকদার ছিলেন সামনের সারিতে। কৃষক জনতার সাথে তার গভীর যোগাযোগ ও হৃদ্যতা ছিল। তাকে সাধারণ কৃষকেরা 'রাজাবাবু' ও সাওঁতালরা 'রাজা মারাং' বলে সম্বোধন করতো। নিজে উচ্চ সামন্তবংশীয় পরিবার থেকে এলেও তেভাগার সংগ্রাম তাকে জননেতার আসন দেয়। মণি সিংহ, কৃষ্ণবিনোদ রায়, সুনীল সেন, ভবানী সেন প্রমুখেরা ছিলেন তার সহকর্মী
১৯৫২ এর ভাষা আন্দোলন থেকে শুরু করে ১৯৭১ এর মুক্তিযুদ্ধকাল প্রতিটি গণ আন্দোলনের সাথে যুক্ত ছিলেন এই বর্ষীয়ান বিপ্লবী। বিভিন্ন সাংস্কৃতিক কর্মকান্ডে নিজেকে যুক্ত রাখেন। শতবর্ষ অতিক্রান্ত দিনাজপুর নাট্য সমিতির সাথে যুক্ত ছিলেন। নাটক ও অভিনয় করেছেন ১৯১৩- ১৯২০ পর্যন্ত।
২২ ফেব্রুয়ারি ১৯৮০ সালে তাঁর মৃত্যু ঘটে।
জাপানি উইকিপিডিয়া
জাপানি উইকিপিডিয়া ( "উইকিপেদেই'আ নিহঙ্গ-বান্", আক্ষরিক অর্থঃ "উইকিপিডিয়া: জাপানি-ভাষা-সংস্করণ") হচ্ছে অনলাইন বিশ্বকোষ উইকিপিডিয়ার জাপানী ভাষার সংস্করণ। ১১ মে ২০০১-এ যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে।
২০০১ সালে ইংরেজীর বাইরে তিনটি উইকিপিডিয়া চালু করা হয় - জার্মান উইকিপিডিয়া, কাতালান উইকিপিডিয়া এবং জাপানী উইকিপিডিয়া। জাপানী উইকিপিডিয়ার প্রথম ঠিকানা ছিলো http://nihongo.wikipedia.com । প্রথম দিকে সফটওয়্যারে জাপানী শব্দ কাজ না করায় সকল নিবন্ধ লাতিন অক্ষর অথবা রোমাজিতে লেখা হতো। প্রথম নিবন্ধের নাম ছিলো নিহংগো নো ফুনিমেকুসু। ডিসেম্বর পর্যন্ত মাত্র দুটি নিবন্ধ তৈরী হয় জাপানি উইকিতে।
৩১ জানুয়ারি ২০০৩ জাপানের অনলাইন ম্যাগাজিন উইয়ার্ড নিউজ তাদের জাপানী ভাষার সংস্করণে উইকিপিডিয়া নিয়ে সংবাদ প্রকাশ করে। ফলে জাপানী উইকিপিডিয়ার অবদানকারীর সংখ্যা বৃদ্ধি পায় এবং অনেক পাতা অনুবাদিত ও তৈরী হয়।
১২ ফেব্রুয়ারি ২০০৩ সালে জাপানী উইকিপিডিয়ায়য় ১০০০ তম নিবন্ধ তৈরি হয়, দুই বছর আগে ইংরেজি উইকিপিডিয়া এই মাইলফলক স্পর্ষ করে। এই অর্জনের প্রেক্ষিতে স্লাশডট জাপান একটি নিবন্ধ প্রকাশ করে জাপানী উইকিপিডিয়া সম্পর্কে। অল্প কিছুদিনের মধ্যে অবদানকারীর সংখ্যা দ্বিগুণ হয়ে যায়। পদার্থ, জীববিজ্ঞান, তথ্যপ্রযুক্তি, সাহিত্য, সংগীত, খেলা, তারকাদের নিয়ে প্রচুর নিবন্ধ তৈরি হয়।
২০০৪ সালের সেপ্টেম্বর মাসে জাপানী উইকিপিডিয়া "2004 Web Creation Award Web-Person Special Prize" পুরষ্কার লাভ করে জাপান এডভার্টাইজারস এসোসিয়েশন থেকে। সাধারনত এই পুরষ্কার জাপানী ওয়েবে উল্লেখযোগ্য অবদান রাখার জন্য ব্যক্তি বিশেষকে দেওয়া হয়। জাপানী উইকির পক্ষে দীর্ঘদিন কাজ করা এক উইকিপিডিয়ান পুরষ্কার গ্রহন করে।
তোমার লাগিয়া রে সদাই প্রাণ আমার
তোমার লাগিয়া রে সদাই প্রাণ আমার কানাই লাল সেন রচিত এবং সুরারোপিত একটি জনপ্রিয় লোকসঙ্গীত। গানটি গেয়েছেন যথাক্রমে আব্দুল আলীম, নীনা হামিদ এবং আরো অনেকে।
তোমার লাগিয়া রে
সদাই প্রাণ আমার কান্দে বন্ধুরে
প্রাণ বন্ধু কালিয়া রে।।
নিদয় নিঠুর রে বন্ধু
তুই তো কূল নাসা।
(আমায়) ফাঁকি দিয়ে ফেলে গেলি রে বন্ধু।
না পুড়াইলি আশা বন্ধু রে
প্রাণ বন্ধু কালিয়া রে।।
আগে যদি জানতাম রে বন্ধু
তোর বাড়ি নৈরাশা।
(ও তুই) না জেনে পীড়িতের রীতি রে বন্ধু।
ঘটাইলি দুর্দশা বন্ধু রে
প্রাণ বন্ধু কালিয়া রে।।
হৃদয় চিড়িয়া রে দিতাম হৃদয়তে বাসা।
(আমি) তোমায় দেখে স্বাধ মিটাইতাম রে বন্ধু।
খেলতাম প্রেমের পাশা রে বন্ধু
প্রাণ বন্ধু কালিয়া রে।।
নাও ছাড়িয়া দে পাল উড়াইয়া দে
নাও ছাড়িয়া দে পাল উড়াইয়া দে গিরীণ চক্রবর্তী রচিত এবং সুরারোপিত একটি জনপ্রিয় লোকসঙ্গীত। গানটি গেয়েছেন আব্বাস উদ্দিন আহমেদ
নাও ছাড়িয়া দে পাল উড়াইয়া দে
ছল ছলাইয়া চলুক রে নাও মাঝ দইরা দিয়া চলুক মাঝ দইরা দিয়া।।
উড়ালি বিড়ালি বাওয়ে নাওয়ের বাদাম নড়ে (আরে)।
আথালি পাথালি পানি ছলাৎ। ছলাৎ করে রে।
আরে খল খলাইয়া হাইসা উঠে
বৈঠার হাতল চাইয়া হাসে, বৌঠার হাতল চাইয়া।।
ঢেউয়ের তালে পাওয়ের ফালে নাওয়ের গলই কাঁপে
তির তিরাইয়া নাওয়ের খৈয়াই রোইদ তুফান মাপে,
মাপে রোইদ তুফান মাপে
চিরলি পিরলি পুলে ভ্রমর-ভ্রমরী খেলে রে (আরে)।
বাদল উদালি কায়ে পানিতে জমিতে হেলে রে
আরে তুর তুরাইয়া আইলো দেওয়া *** হাতে এলইয়া।
শালি ধানের শ্যামলা বনে হইলদা পঙ্খি ডাকে
চিকমিকাইয়া হাসে রে চান সইশা ক্ষেতের ফাকে
ফাকে সইশা ক্ষতের ফাকে
সোনালি রূপালি রঙে রাঙা হইলো নদী (আরে)।
মিতালী পাতাইতাম মুই মনের মিতা পাইতাম যদি রে
আরে ঝিলমিলাইয়া খালর পানি নাচে থৈইয়া থৈইয়া
পানি নাচে থৈইয়া থৈইয়া।।
ভিয়েতনামী উইকিপিডিয়া
ভিয়েতনামী উইকিপিডিয়া () হচ্ছে অনলাইন বিশ্বকোষ উইকিপিডিয়ার ভিয়েতনামী ভাষার সংস্করণ। ২০০২ সালের নভেম্বর মাসে যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে।
ভিয়েতনামী উইকিপিডিয়া ভিয়েতনামের সরকারী বিশ্বকোষ Từ điển Bách khoa toàn thư Việt Nam এর প্রধান প্রতিদ্বন্দী।
পোলিশ উইকিপিডিয়া
পোলিশ উইকিপিডিয়া হচ্ছে অনলাইন বিশ্বকোষ উইকিপিডিয়ার পোলিশ ভাষার সংস্করণ। ২৬ সেপ্টেম্বর ২০০১ সালে যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে।
২০০১ সালে পোলিশ উইকিপিডিয়া wiki.rozeta.com.pl ডোমেইনের অধীনে স্বাধীন প্রকল্প হিসেবে যাত্রা শুরু করে। ইংরেজী উইকিপিডিয়ার প্রতিষ্ঠাতাদের পরামর্শে ১২ জানুয়ারী আন্তর্জাতিক প্রকল্পের সঙ্গে সংযুক্ত হয় এবং ঠিকানা হয় http://pl.wikipedia.com এবং ২২ নভেম্বর ২০০২ সালে http://pl.wikipedia.org ঠিকানায় স্থানান্তরিত হয়।
ওয়ারে উইকিপিডিয়া
ওয়ারে উইকিপিডিয়া হচ্ছে অনলাইন বিশ্বকোষ উইকিপিডিয়ার ওয়ারে ভাষার সংস্করণ। ২৫ সেপ্টেম্বর ২০০৫ সালে যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ওয়ারে উইকিপিডিয়ায় অল্প কিছু সক্রিয় ব্যবহারকারী (৭২ জন) আছে কিন্তু উচ্চমাত্রায় বট দ্বারা তৈরীকৃত নিবন্ধ আছে, যার বেশীরভাগ তৈরী হয়েছে সুইডিশ উইকিপিডিয়ান সভারকের জোহানসনের Lsjbot দ্বারা।
২০০৫ সালে হার্ভে ফিজি সর্বপ্রথম ওয়ারে উইকিপিডিয়া সংগঠিত করেন। এই উইকিতে অবদানকারীর সংখ্যা খুবই কম। এপ্রিল ২০০৯ পর্যন্ত প্রতিমাসে ১০ জনের কম উইকিপিডিয়ান অবদান রাখেন। ২০১৩ সালে ট্যাকলোবানে সর্বপ্রথম উইকি মিট আপের আয়োজন করা হয়।
উইঘুর উইকিপিডিয়া
উইঘুর উইকিপিডিয়া () হচ্ছে অনলাইন বিশ্বকোষ উইকিপিডিয়ার উইঘুর ভাষার সংস্করণ। জুন ২০১২ সালে যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে।
প্রকৃতি বিরুদ্ধ?
নরওয়ের অসলো ইউনিভার্সিটির প্রাকৃতিক ইতিহাসবিষয়ক জাদুঘরের উদ্দ্যোগে প্রকৃতি বিরুদ্ধ? (against nature?) শিরোনামে একটি প্রদর্শনী হয়। এই প্রদর্শনী 'প্রাণীজগতে সমকামিতা' এর উপর ভিত্তি করে হয়। এই ধরনের প্রদর্শনী ছিল সেবারই প্রথম।
সেই প্রদর্শনীতে এমন অনেক প্রাণী, প্রাণীর ছবি দেখানো হয়, বিভিন্ন প্রজাতির মডেল রাখা হয় (যাদের মধ্যে সমকামিতার প্রবণতা আছে), অন্যান্য জিনিসের মধ্যে 'সাউদার্ন রাইট হোয়েল' (এক প্রজাতির তিমি) এবং জিরাফ যাদের মধ্যে সমকামী জোড়ি হিসেবে থাকতে দেখতে পাওয়া যায় তাদেরও রাখা হয়। আয়োজকরা জানান, "এই প্রদর্শনীর অনেকগুলো লক্ষ্যের মধ্যে একটি হল,সমকামিতা নিয়ে মানুষের মধ্যে যে বিভ্রান্তি আছে, তার অবসান ঘটানো..আমরা আশা করি, সমকামিতা নিয়ে বিখ্যাত যে বিতর্ক- ইহা প্রকৃতিবিরুদ্ধ, তাকে এখন থেকে আমরা খণ্ডন করতে পারব।" কানাডীয় জীববিজ্ঞানী ব্রুস বাগেমিল এবং মার্কিন জীববিজ্ঞানী জোয়ান রাফগার্ডেন এর কাজের উপর ভিত্তি করেই এই প্রদর্শনীর বিরাট অংশ প্রদর্শিত হয়েছে।
'নরওয়েজিয়ান আর্কাইভ, লাইব্রেরী এ্যান্ড মিউজিয়াম অথোরিটি' (নরওয়েজীয় ভাষায় সংক্ষেপে এবিএম) এই প্রদর্শনীটির জন্য অর্থায়ন করে, এই প্রতিষ্ঠানটি মিউজিয়াম, লাইব্রেরি এবং ঐতিহাসিক তথ্য সংরক্ষণাগারগুলোকে উৎসাহিত করে, বিতর্কিত এবং নিষিদ্ধ বিষয় নিয়ে গবেষণা করার জন্য। এ প্রদর্শনীটি ছিল সেই চ্যালেঞ্জের প্রতি সরাসরি উত্তর।
প্রদর্শনী চলেছিল সেপ্টেম্বর ২০০৬ থেকে ২০০৭ সালের আগস্ট পর্যন্ত। এটা যে জনগণের মাঝে খুব ভালোভাবে পৌছেছে, তা প্রমাণ হয় প্রতিদিনই মানুষের ভীড় হওয়া, বিশেষ করে পরিবার সহ যাওয়ার মাধ্যমে। অসলো, বারগেইন, ট্রন্ডহেইম, মাসট্রিক্ট (নেদারল্যান্ডস), জেনোভা (ইতালী) এবং স্টকহোম (সুইডেন) এ অনুষ্ঠান হিসেবে এটা দেখানো হয়। যাইহোক, খ্রিষ্টান ধার্মিক বিদ্বসমাজের দ্বারা এটা সমালোচিত হয়।
ক্রি উইকিপিডিয়া
ক্রি উইকিপিডিয়া হচ্ছে অনলাইন বিশ্বকোষ উইকিপিডিয়ার ক্রি ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে।
দ্যা ব্রিটিশ স্কুল, আলেক্সান্দ্রিয়া
দ্যা ব্রিটিশ স্কুল, আলেক্সান্দ্রিয়া () হল একটি ব্রিটিশ আন্তর্জাতিক স্কুল যেটি মিশরের আলেক্সান্দ্রিয়ায় অবস্থিত। এখানে পড়ুয়া শিক্ষার্থীদের বয়স ৩-১৮ বছর।
১৯৮৪ সালে, এটি ব্রিটিশ বাণিজ্য দূতের দফতরে প্রতিষ্ঠিত হয়েছিল এবং পরে এটি আরো পাঁচটি জায়গা জুড়ে এর কার্যক্রম শুরু করে।
২০১৫ সাল পর্যন্ত, এই প্রতিষ্ঠানে ২৩ টি দেশের ৪৩৩ জন ছাত্রছাত্রী পড়েছে।
পিটুইটারি গ্রন্থি
পিটুইটারি গ্রন্থি () হলো একটি অন্তঃক্ষরা গ্রন্থি, মানব শরীরে যার ওজন এটা মস্তিষ্কের নিম্নাংশের হাইপোথ্যালামাসের নিম্নাংশ থেকে উৎপত্তি লাভ করে। এটি স্ফেনয়েড অস্থির হাইপোফাইসিয়াল ফসাতে অবস্থিত। পিটুইটারি গ্রন্থির ৩টি অংশ আছে। যথাঃ–
পিটুইটারি গ্রন্থির ব্যাপক কার্যকলাপের জন্য একে অন্তঃক্ষরা সুইচ বোর্ড ( Endrocrinological switch board) নামেও অভিহিত করা হয়।
হাও উইকিপিডিয়া ওয়ার্কস
হাও উইকিপিডিয়া ওয়ার্কস  () বইটি ২০০৯ সালে যুক্তরাষ্ট্র থেকে প্রকাশিত হয়। উক্ত বইয়ে উইকিপিডিয়া নামক মুক্ত বিশ্বকোষে অবদান রাখার পদ্ধতি নিয়ে আলোচনা করা হয়।
"ফোইব আয়ার্স", "চার্লস ম্যাথিউজ" এবং "বেন ইয়েটস"- এই তিনজন মিলে বইটি লিখেন, যা "নো স্টার্চ প্রেস" থেকে প্রকাশ করা হয়।
হাও উইকিপিডিয়া ওয়ার্কস বইয়ের লক্ষ্যবস্তু "ছাত্র, অধ্যাপক,  বিশেষজ্ঞ এবং ভক্তদের" মাঝে উইকিপিডিয়ায় অবদান রাখার জ্ঞান পৌঁছে দেওয়া। উক্ত বইয়ে শিক্ষক, গবেষক এবং পুনব্যবহারকারীদের জন্য আলাদা বিভাগ করা হয়েছে।
"হাও উইকিপিডিয়া ওয়ার্কস (এন্ড হাও ইউ ক্যান বি আ পার্ট অফ ইট)" বইটি "নো স্টার্চ প্রেস" এর প্রযুক্তি বিষয়ক বই প্রকাশনা সিরিজ ""হাও টু"" এর আয়তায় প্রকাশ করা হয়। যুক্তরাজ্যের প্রযুক্তি বিষয়ক খবর পরিবেশক ওয়েবসাইট "দ্যা রেজিস্টার" থেকে বলা হয়:
বইটি মূলত বই ছিল মূলত GNU Free Documentation License এর অধীনে প্রকাশিত হয়েছিলো। উইকিপিডিয়া স্বয়ং GFDL লাইসেন্সের অধীনে রয়েছে। যেহেতু বইটি CC BY-SA অধীনে আছে, তাই উইকিপিডিয়া এখন বইটি ব্যবহার করে। এই বইটি লেখাই হয়েছিলো একটি পরিকল্পিত রেফারেন্স হিসেবে, যার প্রতিটি বিভাগে  বিস্তারিত গ্রন্থপঞ্জির নাম দেওয়া হয়েছিল।
উইকিপিডিয়ার গ্রন্থতালিকা
উইকিপিডিয়া- দ্যা মিসিং ম্যানুয়াল
উইকিপিডিয়া- দ্যা মিসিং ম্যানুয়াল  ২০০৮ সালে প্রকাশিত ইন্টারনেট ভিত্তিক মুক্ত বিশ্বকোষ উইকিপিডিয়ায় অবদান রাখার পদ্ধতি নিয়ে লেখা একটি বই। ওরেইলি মিডিয়া বইটি প্রকাশ করেছে।
উইকিপিডিয়া- দ্যা মিসিং ম্যানুয়াল গ্রন্থটি লিখেছেন "জন ব্রথন"। লেখকের জন্ম যুক্তরাষ্ট্রে। বইয়ের লেখক নিজেই তাদের মধ্যে একজন যারা উইকিপিডিয়াতে অবদান রেখে চলেছেন।
উইকিপিডিয়ায় অবদান রাখার পদ্ধতিগত বিভিন্ন দিক নিয়ে উক্ত গ্রন্থে আলোচনা করা হয়েছে। বইটির প্রথম পাঠ থেকে শেষ পাঠ পর্যন্ত অধ্যয়ন করলে উইকিপিডিয়ায় অবদান রাখার পদ্ধতি শেখা যাবে। উইকিপিডিয়ার নিয়ম-রীতি, সম্পাদনা, কোন বিষয়ের বিশেষজ্ঞদের এবং তার সত্যতা অনুসন্ধানকারীদের মধ্যে দ্বন্দ্ব এবং বিশাল পাঠক সমাজে উইকিপিডিয়ার নিয়ম-রীতি বাস্তবায়ন ইত্যাদি বিষয়ে আলোচনা করা হয়েছে।
উইকিপিডিয়া- দ্যা মিসিং ম্যানুয়াল গ্রন্থ সম্পর্কে সমালোচক "রবার্ট স্লেড" বলেন, "যে কেউ, যিনি এই মহান কাজে (বিশ্বকোষ তৈরী) অংশগ্রহণের জন্য আগ্রহী হয়ে উঠছেন, তার জন্য উত্তম সূচনা হবে এই বইটি।"
উইকিপিডিয়া- দ্যা মিসিং ম্যানুয়াল বইটি  "O ' reilly Media" এর "Missing Manual series" এর একটি অংশ।
২৬ জানুয়ারী ২০০৯, "O ' Reilly" থেকে ঘোষণা দেয় যে উক্ত বইয়ের বিষয়বস্তু মুক্ত লাইসেন্সের অধীনে প্রকাশ করা হবে, যেন তা উইকিপিডিয়া সম্পাদনার জন্য প্রয়োজনীয় এলাকায় ব্যবহার করা যায়।
কমন নলেজ?: অ্যান এথনোগ্রাফি অফ উইকিপিডিয়া
কমন নলেজ?: অ্যান এথনোগ্রাফি অফ উইকিপিডিয়া বইটি স্ট্যানফোর্ড ইউনিভার্সিটি প্রেস থেকে ২০১৪ সালে প্রকাশিত হয়। বইয়ের লেখক "দারিউজ জেমিয়েলনিয়াক"। উইকিপিডিয়ায় অবদানকারী সম্প্রদায়ের জন্য এই বইটি লেখা হয়। বইয়ের লেখক নিজেই তাদের মধ্যে একজন যারা উইকিপিডিয়াতে অবদান রেখে চলেছেন।
"ভাইস" ম্যাগাজিন থেকে দেওয়া এই বইয়ের পর্যালোচনাতে বলা হয়, "প্রথম পাঠ থেকে শেষ পাঠ পর্যন্ত অধ্যয়ন করা উইকিপিডিয়ানদের অভ্যাস।"
"Inside Higher Ed" নামক দৈনিক খবর প্রকাশক ওয়েবসাইট থেকে বলা হয়, "এই বই কিভাবে একজন ব্যবস্থাপনা বিশেষজ্ঞ এর মনের ভিতরে কোন কিছু করার চেষ্টা কাজ করে,তা ভালো বা খারাপের জন্য, যাতে স্বনির্ভরতার আত্ম-তুষ্টি থাকে এবং যা স্ব-ব্যবস্থাপনায় নিজের একটি উপন্যাসের রূপদান করে, তা দেখানো হয়েছে।"
"Pacific Standard" ম্যাগাজিনের সমালোচক বলেন যে বইটি হলো,"একটি ধাঁধা সংস্কৃতির বিস্তারিত নৃতাত্ত্বিক গবেষণা, যা একসাথে সমমাত্রিক এবং শ্রেণিক্রম নিয়মে পরিচালিত,সহযোগীতা এবং ঐক্যমত্য বিধিত।"
"Forbes" ম্যাগাজিনে বইটির সারসংক্ষেপ ধারণা দিয়েছে। সেইসাথে উইকিপিডিয়ার নিয়ম-রীতি, অভিজ্ঞ এবং অনভিজ্ঞ অনুবাদকদের মধ্যে উত্তেজনা, কোন বিষয়ের বিশেষজ্ঞদের এবং তার সত্যতা অনুসন্ধানকারীদের মধ্যে দ্বন্দ্ব এবং বিশাল পাঠক সমাজে উইকিপিডিয়ার নিয়ম-রীতি বাস্তবায়ন ইত্যাদি নিয়ে রিভিও দিয়েছেন।
ফকিরা জামে মসজিদ
ফকিরা জামে মসজিদ হল একটি মসজিদ যেটি সীতাকুন্ড উপজেলার ভাটিয়ারী ইউনিয়নে অবস্থিত। মসজিদটি ২০০২ সালে তৈরি হয়েছে। এটি ফৌজদারহাট রেইলওয়ে স্টেশনের কাছেই অবস্থিত।